Johann Thal

Johann Thal (14. juuni 1756 Kambja – 27. juuni 1841 Kambja) oli Kambja köster ja esimene eestlasest orelimeister.

16-aastaselt (1772) ehitas Johann Thal Kambja kirikule positiivoreli, mis oli esimene orel Tartumaa maakirikutes. Hiljem ehitas ta veel positiive ja oreleid, sh Alūksne kiriku suure oreli.

Tartu Jaani koguduse õpetaja Friedrich David Lenz tunnustas noore meistri pillide head kõla ja lisas, et "kuigi need ei saa veel vastu suurte Peterburi meistrite pillidele, tõendavad need siiski ilmekalt selle mehe mehaanilist ja muusikalist andekust, kes pole oreliehituses ega pillide valmistamises saanud ega võinudki saada vähimatki juhatust, sest meil pole olnud seni väljaspool suuri linnu, maakirikuis üldse oreleid. Ta on end niisiis vaid ise harinud üht linnaorelit uurides ja senikaua väikest viisi katsetanud, kuni söandas ise ehitada naabruses asuvale kirikule väikese oreli, mis tema rõõmuks õige hästi õnnestus."

Tõenäoliselt uuris Johann Thal orelit Tartu Jaani kirikus.

Veel kõrges vanaduses jätkas Johann Thal Kambjas laste õpetamist ja oreli mängimist, kirikuõpetaja äraolekul pidas ka jumalateenistusi. Oreli saatel õppis kogudus järjest paremini laulma. Kui praost Heller 1836. aastal Kambja kogudust visiteeris, tunnistas ta, et on alati igatsenud Kambja koguduse laulu kuulda saada.


Corki krahvkond

Corki krahvkond (iiri keeles Contae Chorcaí) asub Iirimaa edelaosas Munsteri provintsis. Krahvkond on nime saanud keskuse Corki linna järgi.

Krahvkonnas on 253 valda.

Krahvkonna keskus ja suurim linn on Cork. Suuremad asulad on veel Carrigaline, Cobh, Mallow ja Midleton.


J. M. W. Turner

Joseph Mallord William Turner, tuntud ka initsiaalide ja perekonnanime järgi kui J. M. W. Turner, pere kutsus teda aga Williamiks (23. aprill 1775 London – 19. detsember 1851 Chelsea) oli inglise kunstnik ja üks ajaloo parimaid maastikumaalijaid ja mariniste, tuntud ka valgusemaalijana.

Lisaks tegeles ta graafikaga ning teda peetakse impressionistliku kunsti teerajajaks. William Turner saavutas tuntuse juba eluajal.


Kasutajakogemus

Kasutajakogemus on emotsioonid, mida inimene kogeb toote, süsteemi või teenuse kasutamisel.

Kasutajakogemuses kajastuvad inimese ja arvuti vahelise kommunikatsiooni ning toote omandiõiguse kogemuslikud, tundmuslikud, olulised ja väärtuslikud aspektid. Samas sisaldab see mõiste ka inimtaju praktilisi aspekte nagu kasulikkus, kasutusmugavus ja süsteemi efektiivsus. Olemuslikult on kasutajakogemus subjektiivne näitaja, sest väljendab konkreetse isiku tundeid ja mõtteid kasutatava süsteemi kohta. Kasutajakogemus muutub ajas, asjaolude muutumisel.


Helsingi Ülikooli Keskhaigla

See ühendab 17 haiglat Helsingis, Vantaas ja Espoos. Haigla kuulub Helsingi ja Uusimaa tervishoiupiirkonna (HUS) koosseisu.

Helsingi Ülikooli Keskhaiglale kuulub ka lastehaigla Lastenlinna.


Jakob Thal

Jakob Thal ehk Mango Jaak (11. september 1718 Urvaste – 5. veebruar 1790 Kambja) oli Kambja köster ja vennastekoguduse edendaja Lõuna-Eestis.

Urvastest Kambjasse tuli Jakob Thal 1745. aastal.


Oulu Ülikooli Haigla

Oulu Ülikooli haigla (soome keeles Oulun yliopistollinen sairaala; lühend OYS) on Soome Põhja-Pohjanmaa tervishoiupiirkonda kuuluv haigla. See on Põhja-Soome suurim haigla. Haiglas on umbes 6000 töötajat ja on personalilt Soome suurim haigla.

Meditsiiniharidust hakati Oulu Ülikoolis andma 1960. aastast. Oulu Ülikooli haigla alustas tegevust 1973. aastal Oulu Ülikooli Keskhaiglana (OYKS). Oulu Ülikooli Keskhaigla loomise järel on see ühtlasi Oulu Ülikooli arstiteaduskonna üliõpilaste praktikabaas.

OYS asub umbes kaks kilomeetrit Oulu linna keskusest idas Kontinkangase linnaosas.


Oulu Ülikool

Oulu Ülikool (soome keeles Oulun yliopisto) on suuremaid ülikoole Soomes.

Ülikool asutati 8. juulil 1958. Ülikoolis õpib umbes 13 000 üliõpilast ja seal on 2 900 töötajat. Väljaanne Academic Ranking of World Universities on ülikooli hinnanud Turu Ülikooli järel paremuselt teiseks ülikooliks Soomes.


Charles Edward Stuart

Prints Charles Edward Louis John Casimir Sylvester Severino Maria Stuart (31. detsember 1720, Palazzo Muti, Rooma, Kirikuriik – 31. jaanuar 1788, Palazzo Muti, Rooma, Kirikuriik), inglise keeles tuntud hüüdnimede Bonnie Prince Charlie ("Kenake prints Charlie") või The Young Pretender ("Noor Trooninõudleja") oli teine jakobiitlik trooninõudleja Inglise, Šoti ja Iiri troonile.

Troonile pretendeeris ta Inglise kuninga James II poja James Francis Edward Stuarti pojana. Charles on tuntud 1745. aastal ebaõnnestunud jakobiitide (James II toetajate) ülestõusu algatajana, milles ta püüdis taastada Ühendkuningriigis absoluutset monarhiat. Ülestõus lõppes lüüasaamisega Cullodeni lahingus, mis sisuliselt lõpetas ka James II järglaste šansid trooniletõusuks. Charlesi põgenemine Šotimaalt pärast ülestõusu lõppu tegi tast hiljem kangelasliku lüüasaamise romantilise sümboli. 1759. aastal osales ta prantslaste plaanis sissetungiks Briti saartele, millest Briti mereväe võitude järel loobuti.

Charles Edward Stuarti isa oli troonipretendendina James Francis Edward Stuart (troonipretendendina tuntud James III nime all), ema Maria Klementyna Sobieska, Poola kuninga Jan III Sobieski lapselaps. Tema valitsusaeg trooninõudlejana kestis 1. jaanuarist 1766 kuni surmani 31. jaanuaril 1788. Charles oli lastetult abielus Stolberg-Gederni printsessi Louise'iga. Tema ainus täisikka jõudnud järeltulija oli vallaslaps, Albany hertsoginna Charlotte Stuart, kelle ema oli Charlesi šoti päritolu armuke Clementina Walkinshaw. Nagu enamik suguvõsa, oli ka Charles roomakatoliiklane.

Prints Charles esineb tegelasena paljudes kunstiteostes. Temast on tehtud kaks eluloofilmi: 1923. aastal Briti tummfilm "Bonnie Prince Charlie", kus nimirolli mängis Ivor Novello, ning 1948. aastal teine samanimeline film David Niveniga peaosas. Prints Charlesi ja jakobiitide 1745. aasta ülestõusu kujutas Walter Scott romaanis "Waverley".


Koljo Adam

Koljo Adam (u 1683 Urvaste – 6. juuli 1759 Urvaste) oli Urvaste köster, kirjamees, illustraator ja vennastekoguduse edendaja Lõuna-Eestis.

Oli Johann Christian Quandti peamine abiline vennastekoguduse töös. Alates 1732 Urvaste koolmeister ja alates 1752 Urvaste köster.

Saksakeelse Uue Testamendi varal õppis iseseisvalt ära saksa keele, nii et hiljem tõlkis eesti keelde Johann Arndti (1555–1621) "Tõelise kristluse" ning John Bunyani "Ristiinimese teekonna" ja "Püha sõja". Ka on ta saksa keelest tõlkinud jutlusi ja piiblilugusid ning luuletanud hulga laule.

Koljo kopeeris sulega iga peatüki ees asunud kunstipärased vaselõiked, mistõttu teda peetakse esimeseks eesti raamatuillustreerijaks.

Õppis omal käel noodilugemist ja pani hiljem lauluviise kirja.

Iseseisvalt õppis ära kellade parandamise ja valmistas hiljem seinakelli.


451° Fahrenheiti

"451° Fahrenheiti" (inglise keeles "Fahrenheit 451") on Ameerika Ühendriikide ulmekirjaniku Ray Bradbury 1953. aastal ilmunud düstoopiline romaan. Romaan peegeldab Ameerika tulevikku, kus ühiskond on hakanud raamatuid põlgama.

Romaani on tõlgendatud erinevalt, kuid eelkõige keskendutakse raamatupõletamise ajaloolisele rollile ideede leviku piiramises. Bradbury ise on väitnud, et romaani põhiteema ei ole tsensuur, vaid ta kirjutas loo sellest, kuidas televisioon hävitab huvi kirjanduse vastu – seetõttu hakatakse teadmist tajuma kontekstivabade üksikfaktide summana.

1966. aastal kirjutas François Truffaut romaani "451° Fahrenheiti" põhjal filmistsenaariumi ja lavastas selle. Briti raadiokanal BBC Radio 4 on teinud romaanist ka vähemalt kaks raadiolavastust, mõlemad olid väga raamatutruud.

Raamatu pealkiri tuleneb paberi isesüttimise temperatuurist Fahrenheiti skaalal (233 °C).

"451° Fahrenheiti" ilmus eesti keeles 1959. aastal sarjas Loomingu Raamatukogu (nr 23/24) Hans Luige tõlkes, sellest on ilmunud kordustrükid 1992, 2005 ja 2019.


Waterloo Road (seriaal)

"Waterloo Road" on auhinnatud Briti teleseriaal, mis esilinastus Suurbritannia telekanalis BBC One 9. märtsil 2006. Sari kujutab Briti koolielu. Esimesed seitse hooaega asus kujutatud kool Inglismaal, Manchesteri lähedal Rochdale'is, hiljem kolis aga Greenockisse Šotimaal, mis on 25 miili kaugusel Glasgow'st. Sari keskendub õpetajate ja õpilaste elule riigikoolis, mis paikneb keskmisest kehvemas piirkonnas (comprehensive school), ning käsitleb keerukaid ühiskondlikke teemasid, nagu abielurikkumine, abort, lahutus, alaealiste ahistamine ja enesetapp.

"Waterloo Roadi" toodab Shed Productions, sama firma teeb ka seriaale "Pahad tüdrukud" ("Bad Girls") ja "Jalgpallurite naised" ("Footballers' Wives").

Kuna 2012. aasta suvel lammutati Rochdale'is võttepaigaks olnud Hill Top Primary School, viidi võtted üle Šotimaale, endisse Greenock Academysse. Aprillis 2012 algasid järgmiste osade võtted. Tootjalt oli tellitud viiskümmend uut jagu, mis jõudsid eetrisse kahe aasta jooksul alates sügisest 2012.

Eestis on sarja nime all "Waterloo Roadi kool" 2011.–2013. aastal näidanud ETV.


Wilhelm Johanning

Wilhelm Johanning (17. september 1931 Holtrup, Saksamaa - 4. märts 2021 Tengern, Saksamaa) oli saksa vaimulik.

Aastatel 1953–1955 õppis ta Bielefeldis pedagoogikat ja töötas seejärel viis aastat kooliõpetajana. Aastatel 1960–1964 õppis ta usuteadust Bethelis, Zürichis, Tübingenis, Heidelbergis ja Münsteris. Aastatel 1966–1993 oli ta Schnathorst-Tengerni luterliku koguduse õpetaja.

Tema vahendusel on saksa sõbrad kinkinud Kambja kirikule harmooniumi (1995), puhkpille (1995–1996, 2009), armulauariistu (1998), kolm tornikella (2002), põrandaplaadid (2004), katusekivid kiviaia katteks (2008) ja kirikupingid (2009).


Kook

Kook on väike, harilikult mitte ümmargune, ühekihiline, kaunistusteta tort. Kook on küpsisest suurem pehme, tavaliselt magus küpsetis.

Pannkook Plaadikook


Cabal Online

CABAL Online on internetis üldiselt tasuta mängitav mitme mängijaga 3D-rollimäng (MMORPG), mille autor on Lõuna-Korea firma ESTSoft. Regiooniti on saadaval erinevaid versioone, sealhulgas Euroopa versioon. Mängu juurde pakutavast žetoonipoest (eCoin Shop) on kasutajatel võimalik osta juurde n-ö kvaliteetmänguteenuseid kestusega 30 päevast kuni 1 aastani.

Mängijad saavad oma kontot jälgida nii Androidi kui ka iOS-iga nutitelefoni kaudu. Rakenduse CABAL Mobile saab alla laadida Google Playst või iOS-i rakenduste poest.

CABAL Online' on nii PvP kui ka PvE stiilis mäng.

PvE sisaldab ülesannete tegemist, elajate tapmist, ning ülesannetest saadavatest tasudest (asjad, EXP punkte ja Alz ehk siis mängusisene raha). PvP sisaldab aga sõdu, mis jagab mängijad kahte rahvusesse Capella ja Procyon, teise mängijaga duellide tegemist, vastavates serverites PK tegemist ja palju muudki.

Maailmad on jaotatud CABAL Online mängus kaheks kaardid ja dungeonid, mis on ajaliselt piiratud.


Karvane võõrkakar

Karvane võõrkakar (Galinsoga ciliata) on võõrkakra perekonda korvõieliste sugukonda kuuluv taimeliik.


Paljas võõrkakar

Paljas võõrkakar (Galinsoga parviflora) on võõrkakra perekonda korvõieliste sugukonda kuuluv taimeliik.


Kalev H. Leetaru

Kalev Hannes Leetaru on eesti juurtega USA teadlane, kes tegeleb infoanalüüsiga.

Leetaru on uurinud superarvutite võimete rakendamist uudisevoogude ja avalike andmekogude analüüsil. Ta on töötanud Illinoisi Ülikoolis. 2013/14 on ta Yahoo! stipendiaat rahvusvaheliste väärtuste, kommunikatsioonitehnoloogia ja globaalse interneti alal Georgetowni Ülikooli Edmund A. Walshi nimelises kolledžis. Tema tööd on tutvustatud sellistes meediakanalites nagu Nature, New York Times, BBC, Economist, Discovery Channel jts.

Kalev Leetaru tuntuim projekt on "Culturomics 2.0" – katse prognoosida suuri ühiskondlikke vapustusi (nt araabia kevad), analüüsides märksõnu ja nende tonaalsust avalikes uudisevoogudes.


Eesti Teaduste Akadeemia Ökoloogia ja Mereuuringute Instituut

suunaEesti TA Ökoloogia ja Mereuuringute Instituut


TEDxTallinn

TEDxTallinn on Tallinnas korraldatav TEDx konverents.

Esimene TEDxTallinn toimus 20. novembril 2009 KUMU Kunstimuuseumi konverentsisaalis. Samas kohas peeti ka teine konverents 25. mail 2010. Kolmas TEDxTallinn (alapealkirjaga "Tulevik sünnib täna") leidis aset Salme Kultuurikeskuses 18. aprillil 2011 ning neljas (alapealkirjaga "Nihe") 4. mai 2012 teatris NO99. 2013. aasta konverents "Piiri peal" toimus 3. mail Salme Kultuurikeskuses. 2014. aasta TEDx peeti 9. mail Kumus ja 2015. aasta TEDx 25. aprillil Kultuurikatlas.

Taas toimus konverents 2020. aastal (alapealkirjaga "Käänaku taga") ja 2021. aastal (alapealkirjaga "Tajunihe"). Seejärel peeti TEDxTallinn 17. veebruaril 2024 Fotografiskas ("Säilenõtkus").

Tallinnas on samuti korraldatud TEDxLoodusele (alapealkirjaga "Looduse vastu ei saa"; 22. oktoober 2011 Rocca al Mare Koolis) ja TEDWomen ("Reshaping the Future"; 7.–8. detsember 2010 kino Artis kohvikus). Samuti on toimunud TEDxTallinnSalon ("Mõtteviisis kinni" 26. augustil 2020 ning 2021. aastal "MÄRKA ME" ja "VOL II").


Corno alto - corno basso

Corno alto (itaalia keeles 'kõrge metsasarv') ja corno basso (itaalia keeles 'madal metsasarv') on muusikas paarismõiste, millega 1. ajalooliselt tähistati metsasarvemängijaid, kes olid spetsialiseerunud vastavalt kas kõrges või madalas registris partiide mängimisele. 19. sajandi alguses võeti Prantsusmaal kasutusele ka kolmas metsasarvemängijate kategooria, cor mixte, millega tähistati keskmises registris partiide mängijaid; 2. tänapäeva partituurides eristatakse metsasarvepartii transponeerimist vastavalt kas suur sekund või suur noon kirjutatust allapoole.


Antsla kogudus

EELK Antsla kogudus oli luterlik kogudus Antslas, mis praegu tegutseb Urvaste Püha Urbanuse koguduse filiaalina.

Kogudus kuulus Võru praostkonda. Tegemist on Urvaste koguduse Antsla filiaaliga, mis 8. veebruarist 1994 kuni 9. aprillini 1996 oli formaalselt iseseisev kogudus. Kogudust teenis õpetaja Aleksander Luhamets, kes tegutses Antsla palvemajas aastatel 1944–2001.

Jumalateenistused Antsla palvemajas toimuvad igal pühapäeval algusega kell 16.


Bassettklarnet

Bassettklarnet on klarnetite perekonda kuuluv sopranklarnet, mille kirjutatud ulatuse alumine piir küünib nagu bassetthornilgi väikse oktavi c-ni.

Bassettklarnet on transponeeriv muusikainstrument.

Bassettklarneti leiutas Anton Stadler koostöös Viini pillimeistri T. Lotziga. Bassettklarnetile in A on loodud näiteks Wolfgang Amadeus Mozarti klarnetikontsert KV 622 ja kvintett KV 581. Mozarti ooperi "Tituse halastus" ("La clemenza di Tito", KV 621) numbris 9, Sextuse aarias, leidub clarinetto obbligato-partii, mis on kirjutatud bassettklarnetile in B.

Stadleri instrumendi kohta on vähe andmeid. Üks J. G. K. Bischoffi valmistatud 16 klapiga bassettklarnet umbes aastast 1840 leidub Darmstadti kollektsioonis (Kg61:116) ning üks hilisem 19. sajandi juba tänapäevase lihtsustatud klapisüsteemiga eksemplar Bate'i kollektsioonis Oxfordis. Säilinud ajalooliste instrumentide loendi on koostanud Lawson.

1951. aastal ehitas tänapäevase klapisüsteemiga bassettklarneti Prahas Jiří Kratochvíl, et esitada helilooja soovidele vastavalt Mozarti klarnetikontserti. Sellest peale on näiteks Inglismaal valmistanud bassettklarneteid E. Planus. Bassettklarnetile on kirjutanud teoseid näiteks Richard Rodney Bennett ("Crosstalk", u 1966) ja Anthony Gilbert ("Spell Respell", 1968).

Termin "bassettklarnet" on 20. sajandi lõpus reserveeritud eelkõige ajaloolisele instrumendile, kuna termin "bassklarnet", mida algselt kasutas Stadler, tähistab tänapäeval hoopis teistsugust instrumenti, mis kõlab kirjutatust transponeeriv intervall pluss üks oktav madalamalt.


Järva-Jaani Kasekopli staadion

Järva-Jaani Kasekopli staadion on jalgpalliväljak Järva-Jaanis, jalgpalliklubi FC Järva-Jaani kodustaadion.


Kalinini rinne

Kalinini rinne oli Nõukogude Liidu strateegiline väekoondis Teises maailmasõjas idarindel.

17. oktoobril 1941 andis Stavka päevakäsu Kalinini rinde formeerimiseks. 19. oktoobriks oli rinne komplekteeritud.

12. oktoobril 1943 nimetati Kalinini rinne ümber 1. Balti rindeks.


Waterloo Road (London)

Waterloo Road on Londoni tänav, mis ulatub Lambethist Southwarki. Ta kulgeb kagu-loode sihis. Tänav algab kagus Westminster Bridge Roadilt St George's Circuse lähedalt ning kulgeb Waterloo sillani.


Summuti

Summuti mis summutab relva tulistamisel tekkivaid helisid. Summuti on seadis, mis vähendab mõõteriista vm. aparaadi liikuva osa inertsist põhjustatud võnkumist tasakaaluasendi ümber. Summuti on kasutusel mootorsõidukite müra summutamiseks.


Samm (allüür)

Samm on hobuse 4-taktiline allüür.

Sammu käiv hobune asetab maha järjest vasaku tagajala, vasaku esijala, parema tagajala ja parema esijala. Igal hetkel on üks hobuse jalg õhus ning ülejäänud kolm toetuvad maha. Hobuse pea ja kael liiguvad kergelt üles-alla, et aidata hoida tasakaalu.

Samm on kolmest põhilisest allüürist (samm, traav ja galopp) kõige aeglasem. Sammu käiva hobuse keskmine kiirus on 6,4 km/h.


Backstreet Boys

Backstreet Boys on Ameerika vokaalansambel, mille liikmed on Nick Carter, Howie Dorough, AJ McLean, Kevin Richardson ja Brian Littrell.

Backstreet Boysi plaate on maailmas müüdud rohkem kui 130 miljonit.


Heimatstiil

Heimatstiil on Saksamaal 19. sajandi lõpul väljakujunenud arhitektuuristiil, mille tippaeg oli 1885–1910. Heimatstiil sündis reaktsioonina valitsevale uusgootikale, uusrenessansile ja uusbarokile; mujal Euroopas kujunes sarnaselt juugend ehk art nouveau.

Valitses püüd muuta inimese elukeskkonda uute materjalide ja paindliku ruumijaotusega, lähtudes loodusest, idealiseeritud maaelust ja rahvakunstist. Ehitati loodusse sulanduvaid aiaga villasid, kus esimesel korrusel paiknesid vestibüüli ümber eluruumid, teisel korrusel magamistoad. Väliskujunduses kasutati tornikesi, erikujulisi viilusid, erkereid jt ehiselemente.

Heimatstiil esines ka väljaspool arhitektuuri. Kirjanduses esindasid seda Gerhart Hauptmann ja Hermann Sudermann, kunstis õhulisi loodusvaateid ja külastseene maalinud Otto Modersohn, Fritz Mackensen jt.


Anaxagoras

Anaxagoras (umbes 500 eKr – 428 eKr) oli kreeka filosoof, materialist. Sündinud Klazomenai linnas, õpetas täiskasvanuna Ateenas. Oli suure Ateena riigijuhi Periklese lähedane sõber. Pidi Ateenast jumalateotamises süüdistatuna põgenema.

Anaxagorase filosoofia kohaselt on materiaalne maailm ühtne, kõik sisaldub kõiges. Kõik antud kvaliteediga aineosakesed on lõpmatult edasi jagatavad – nähtus, mida nimetab homöomeeriaks. Ainus teistega segunematu, puhas aine ja jõud on mõistus, mis on esile kutsunud maailma kujundava liikumise. Tema õpetusest leidub ka ideid astronoomia ja matemaatika alalt.


Samm

Samm on jala või jalgade ühest kohast teise tõstmise liigutus kõndimisel, jooksmisel, tantsimisel või muul sarnasel liikumisel.


Priit Männik

Priit Männik (sündinud 19. mail 1948 Abja-Paluojal) on eesti jurist. Ta on Sisekaitseakadeemia nõunik.

Ta on lõpetanud Tartu Riikliku Ülikooli õigusteaduskonna ning tal on magistrikraadile vastav kvalifikatsioon.


Baskin (film)

"Baskin" on 2012. aasta Eesti portreefilm lavastajast ja näitlejast Eino Baskinist. Filmi lavastaja on Manfred Vainokivi.

Tegemist on teise dokumentaalfilmiga Baskinist, esimese, 1987. aastal valminud filmi "Lend üle mägede" autor on Heini Drui.


Zoë Wanamaker

Zoë Wanamaker (sündinud 13. mail 1949 New Yorgis) on inglise näitleja.

Ta on tuntud seriaalist "Minu pere" (Susan Harperina) ja filmist "Harry Potter ja tarkade kivi" (lendamise õpetajana).

Seriaalis "Hercule Poirot" mängib ta Ariadne Oliveri.

Tema isa oli režissöör Sam Wanamaker.


Hübriidsõna

Hübriidsõna on sõna, mille osad pärinevad erinevatest keeltest.

Hübriidsõna on nt biorelv, milles liitsõna esiosa (bio-) tuleb kreeka keelest ja tagaosa (relv) eesti keelest.


Hüpoplaasia

Hüpoplaasia ehk vaegmoodustus ehk vaegmoodustumus on mingi elundi või koe osas ilmnev arengupuue.

Räägitakse nt neeru hüpoplaasiast, tüümuse hüpoplaasiast.


Ärakiri

Ärakiri on mingi dokumendi sisu ja rekvisiitide täpne taasesitus.

Ärakirja saab teha nii originaaldokumendist kui ka ärakirjast.

Vormilt ei tarvitse ärakiri originaaliga kokku langeda, kuna ärakiri vormistatakse üldjuhul valgele paberile, mitte plangile, seega puuduvad plangi rekvisiidid.


Uldis Lieldidžs

Uldis Lieldidžs (24. aprill 1933 Riia – 29. jaanuaril 2019 Riia) oli läti näitleja.

1951. aastal lõpetas ta Riia 1. Keskkooli. Aastatel 1951–1952 õppis Lieldidžs Cēsise Riiklikus Pedagoogilises Instituudis. 1956. aastal lõpetas ta Läti Riikliku Konservatooriumi Lavakunstikateedri.

Ta töötas aastatel 1956–1972 Läti Kunstiteatris ja 1973–1993 Läti Riiklikus Filharmoonias.

Alates 1955. aastast mängis Uldis Lieldidžs ligi 70 filmis, sealhulgas dokumentaalfilmis "Fritsud ja blondiinid".


Ludwig Quidde

Ludwig Quidde (23. märts 1858 Bremen – 4. märts 1941 Genf) oli saksa patsifist.

Tänapäeval on ta peamiselt tuntud Saksa keisri Wilhelm II vastase kriitika tõttu. 1927. aastal sai ta Nobeli rahuauhinna.

Quidde veetis nooruse Bremenis. 1881. aastal sai ta Göttingeni ülikoolis doktorikraadi. 1894. aastal avaldas ta 17-leheküljelise pamfleti "Caligula. Eine Studie über römischen Caesarenwahnsinn" ('Caligula. Uurimus keiserlikust hullumeelsusest'). Lühiessee teemaks on Rooma impeerium 1. sajandil, kuid selgelt on näha, et Quidde loob teoses paralleele keiser Caligula ja Wilhelm II vahel, süüdistades mõlemat suurushullustuses ja võimuahnuses. Quidde tungival nõudmisel avaldati teos autori kodanikunime all, mille tagajärjeks oli tema akadeemilise karjääri lõppemine.

Pärast seda, kui ta tegi halvustava märkuse Wilhelm I kohta, mõisteti ta süüdi keiserliku au haavamises ja määrati kolmeks kuuks vangi.

Kui 1933. aastal tuli võimule Adolf Hitler, põgenes Quidde Šveitsi, kuhu jäi elu lõpuni.


Robert Lewandowski

Robert Lewandowski (; sündinud 21. augustil 1988 Varssavis) on Poola jalgpallur, kes mängib ründajana Hispaania kõrgliiga klubis FC Barcelona ja Poola jalgpallikoondises.

Varem on Lewandowski esindanud klubisid nagu Znicz Pruszków, Lech Poznań ja Dortmundi Borussia.

Ta valiti aastatel 2011–2017 seitsmel aastal järjest valitud Poola aasta jalgpalluriks.

2020. aastal valiti ta nii UEFA kui ka FIFA aasta parimaks jalgpalluriks


Muhammad Yunus

Muhammad Yunus (sündinud 28. juunil 1940 Chittagongis) on Bangladeshi majandusteadlane.

2006. aastal said tema ja ta asutatud Grameen Bank Nobeli rahuauhinna.


Przemysław Tytoń

Przemysław Tytoń (sündinud 4. jaanuaril 1987 Zamośćis) on Poola jalgpallur, kes mängib väravavahina Hollandi kõrgliiga klubis Amsterdami Ajax.


John Mott

John Raleigh Mott (25. mai 1865 Livingston Manor, Sullivani maakond, New Yorgi osariik – 31. jaanuar 1955) oli Noorte Meeste Kristliku Ühingu (YMCA) juht.

1946. aastal sai ta Nobeli rahuauhinna kristlike noorteorganisatsioonide asutamise ja arendamise eest.


Murray Gell-Mann

Murray Gell-Mann (15. september 1929 Manhattan, New York – 24. mai 2019 Santa Fe, New Mexico) oli juudi päritolu Ameerika Ühendriikide füüsik, Nobeli füüsikaauhinna laureaat (1969).

Ta oli alates 1993. aastast California Tehnoloogiainstituudi emeriitprofessor (Robert Andrews Millikan Professor of Theoretical Physics Emeritus). Tema teadustööd on peamiselt seotud osakestefüüsikaga. Nobeli auhinna sai ta avastuste eest, mis on seotud elementaarosakeste klassifikatsiooniga. Ta tõi osakestefüüsikasse veidruse mõiste ja sõnastanud veidruse jäävuse seaduse. 1964. aastal esitas ta hüpoteesi kvarkide kohta (sõltumatult George Zweigist) ja 1973. aastal hüpoteesi gluuoni kohta. Tema tööd on olnud aluseks kvantkromodünaamika loomisele. Ta oli Santa Fe Instituudi loomise mõtte algatajaid.


Tartu linnasiire

Tartu linnasiire on Tartu linnakeskkonna territoriaalne laienemine ja tema ruumilise struktuuri muutumine.


Vidnoje

Vidnoje on linn Venemaal Moskva oblasti Lenini rajoonis.

Linn asub 3 km Moskva linna piirist lõunas.

1902. aastal tekkis paika Rastorgujevo suvitusasula. Linnaõigused ja uue nime sai 1965. aastal.

Linnas on kohalik ajaleht ja telekanal.


Kerry krahvkond

Kerry krahvkond (iiri keeles Contae Chiarraí) asub Iirimaa edelaosas Munsteri provintsis.

Krahvkonna keskus ja suurim linn on Tralee. Suuremad asulad on veel Killarney, Listowel, Killorglin ja Castleisland.


Tetris

Tetris (vene keeles Тетрис) on mõistatuse tüüpi videomäng, mis ilmus esmakordselt Nõukogude Liidus 6. juunil 1984 ning 1986. aastal Põhja-Ameerikas.

Mängu töötas välja ja programmeeris Aleksei Pažitnov, kes tuletas mängu nime arvulisest eesliitest tetra- (mängutükid koosnevad neljast osast) ja tennisest, mis on Pažitnovi lemmikspordiala.

Tetris oli esimene tarkvara, mida imporditi NSV Liidust Ameerika Ühendriikidesse, ning on siiani üks populaarsemaid ja levinumaid mänge maailmas. Seda võib mängida nii arvutites, mängukonsoolidel, mänguautomaatides, pihuseadmetes kui ka mobiiltelefonides. Ekraaniks on kasutatud isegi majaseinu.

Tetris on Guinnessi rekordite raamatu järgi enim porditud arvutimäng ja Tetrise koodimist kasutatakse uue programmeerimiskeele õppimisel esimese ülesandena vm harjutusliku koodimisprojektina Hello worldi suitsutesti järel. Algse Tetrise programmeeris Pažitnov Electronika 60 tekstirežiimis ja Pascalis, selle portis tema tellimusel IMB PC peale Turbo Pascalis toona 16-aastane Vadim Gerassimov, kes lisas mängule värvid ja edetabeli.


Mobiilseade

Mobiilseade on IT-seadmed, mida on lihtne kaasas kanda ja käes hoides kasutada. Mobiilseadmete hulka kuuluvad näiteks mobiiltelefonid, GPS-vastuvõtjad, taskukonsoolid (Nintendo 3DS, Playstation Vita) ja meediapleierid (MP3-mängija).


Dmitrov

Dmitrov on linn Venemaal Moskva oblastis.

Linn asub 65 km Moskvast põhjas.

Dmitrovi asutas Juri Dolgoruki aastal 1154 paigas, kus sündis tema poeg Vsevolod. Nimi Dmitrov on seletatav sellega, et Vsevolodi kaitsepühak oli Demetrios Tessaloonikast. 1374. aastal sai asula linna staatuse.


Phillip Tobias

Phillip Vallentine Tobias (14. oktoober 1925 Durban – 7. juuni 2012 Johannesburg) oli Lõuna-Aafrika Vabariigi paleoantropoloog.

Ta õppis Witwatersrandi ülikoolis histoloogiat ja füsioloogiat ning töötas seejärel anatoomiaõppejõuna. Ta tegi uurimistööd näiteks Cambridge'i, Chicago ja Michigani ülikoolis.

Phillip Tobias oli üks silmapaistvamaid inimese evolutsiooni uurijaid. Ta töötas selleks näiteks inimlaste fossiilide leiukohtades Sterkfonteini koobastes ja Olduvai kuristikus.

1994. aastast oli ta Witwatersrandi ülikooli emeriitprofessor.


Hubert Veldermann

Hubert Veldermann (17. oktoober 1929 Tallinn – 7. juuni 2012) oli eesti raadioajakirjanik.

Ta õppis aastatel 1949–1950 Tartu Riiklikus Ülikoolis metsandust ning lõpetas 1968. aastal NLKP KK Kõrgema Parteikooli.

Alates 1958. aastast töötas ta Eesti Raadios, tegi uudiselõike "Päevakajale" ja maaelusaateid, sealhulgas juhtis saadet "Tere hommikust, põllumehed!" Tegi ka teadussaateid ("Kristall") ja meelelahutussaateid (RAMETO).

Alates 1. maist 1993 tegi Hubert Veldermann Vikerraadios igakolmapäevast merendussaadet "Ahoi!". Kuid aprillis 1998 loobus Eesti Raadio merendussaatest ning see kolis Kuku Raadiosse. Kuku Raadio saadet "Meretund" tegi Hubert Veldermann kuni elu lõpuni.

Hubert Veldermann oli lahkudes Eesti vanim tegutsev raadioajakirjanik.


Krasnoarmeisk

Krasnoarmeisk on oblastilise alluvusega linn Venemaal Moskva oblastis, Krasnoarmeiski linnaringkonna keskus.

Linn asub 51 km Moskvast kirdes.

Linn arenes Muromtsevo külast, kuhu 1834. aastal rajati tekstiilivabrik. Linnaõigused sai 1947. aastal.

2002. aastal toimusid linnas rahvuslikul pinnal kokkupõrked, mille tulemusena asutati Liikumine Illegaalse Immigratsiooni Vastu.


Martin Kutman

Martin Kutman (12. juuli 1928 Estonka – 29. mai 2012) oli eesti kergejõustiklane ja treener.

Aastatel 1947–1952 tuli ta teivashüppes, tõkkejooksus, kolmikhüppes ja kümnevõistluses kokku kaheksa korda Gruusia meistriks ning püstitas viis Gruusia rekordit.

Ta lõpetas 1946. aastal Thbilisis kehakultuuritehnikumi ja 1951. aastal Gruusia Riikliku Kehakultuuriinstituudi ning töötas seejärel treenerina.

1952. aastal asus ta tööle Tartu Ülikooli kehakultuuriteaduskonda. Aastatel 1981–1989 oli ta kergejõustiku kateedri juhataja.

Martin Kutman võitis medaleid veteranide Euroopa ja maailmameistrivõistlustelt.


Godwini seadus

Godwini seadus on Mike Godwini tähelepanek onlain-vestlustest.

1990. aastal sõnastatud seaduse kohaselt kasvab võrgudiskussiooni arenemisel tõenäosus, et keegi võtab jutuks Hitleri või natsid. Seejuures ei oma jutu teema tähtsust, Godwini arvates jõuab iga piisavalt pikk vestlus sarnaste tulemusteni.


Theodor Gebre Selassie

Theodor Gebre Selassie (sündinud 24. detsembril 1986 Třebíčis) on Tšehhi jalgpallur (kaitsja).

Alates 2012. aastast mängib ta Saksamaa Bundesliga klubis Bremeni Werder. Enne seda mängis ta Tšehhi klubides. 2008. aastal tuli ta Tšehhi meistriks Praha Slaviaga ja 2012. aastal Libereci Slovaniga.

Esimese mängu Tšehhi jalgpallikoondises pidas ta 4. juunil 2011 sõpruskohtumises Peruu vastu. Koondises mängis ta kuni 2019. aastani.


Igor Larionov

Igor Nikolajevitš Larionov (sündinud 3. detsembril 1960 Voskressenskis) on endine vene jäähokimängija.

Larionov oli keskründaja kuulsas kolmikus, mille ta moodustas koos Vladimir Krutovi ja Sergei Makaroviga.

Ta tuli Nõukogude Liidu koondises mängides jäähoki olümpiavõitjaks 1984. aastal Sarajevos ja 1988. aastal Calgarys ning sai Venemaa koondises hõbemedali 2002. aastal Salt Lake Citys.

Aastatel 1982, 1983, 1986 ja 1989 kuulus ta maailmameistriks tulnud meeskonda; 1987 sai MM-ilt hõbe- ja 1985 pronksmedali.

NHL-is mängides kuulus ta Vancouver Canucksi, San Jose Sharksi, Detroit Red Wingsi, Florida Panthersi ja New Jersey Devilsi ridadesse.


Plotter

Plotter (ingl k plot 'joonestama') on arvuti väljundseade, mis loob mingil kandjal, nt paberil vektograafilisi kujutisi (diagramme, graafikuid, tehnilisi jooniseid, kaarte) pidevjoonega kahekoordinaadilise juhtimise abil. Joont tekitatakse nt kuulkirjutiga või kserograafiliselt.

Alates 1990. aastatest asendavad neid suureformaadilised printerid, mida mõnikord samuti plotteriteks nimetatakse. Need on tindiprinteri põhimõttel töötavad seadmed, mis võivad kanda joonkujutisi plakatipaberile, riidele, kleepkihiga kilele jm 1,3–5 m laiuselt. Niisugused seadmed on võimelised printima ka rastergraafikat.

Plotteri üks eriliike on lõikeplotter, millel on kirjuti asemel nuga, tänapäeval laserkiir.


Nõukogude Liidu jäähokikoondis

Nõukogude Liidu jäähokikoondis oli Nõukogude Liidu esindusmeeskond jäähokis.

Koondis oli aastatel 1954–1991 ülekaalukalt edukaim jäähokikoondis. Koondis tuli seitse korda olümpiavõitjaks (1956, 1964, 1968, 1972, 1976, 1984, 1988) ning sai olümpiamängudelt ühe hõbe- (1980) ja ühe pronksmedali (1960). Maailmameistrivõistlustelt võideti 22 kuld-, 7 hõbe- ja 5 pronksmedalit.

Koondise treener oli aastatel 1977–1991 Viktor Tihhonov.


Vladimir Petrov

Vladimir Petrov (vene keeles Владимир Владимирович Петров; 30. juuni 1947 Krasnogorsk – 28. veebruar 2017 Moskva) oli NSV Liidu jäähokikoondise ründaja.

Ta tuli jäähokis olümpiavõitjaks 1972. aastal Sapporos ja 1976. aastal Innsbruckis ning pälvis hõbemedali 1980. aastal Lake Placidis.

Maailmameistrivõistlustel saavutas Petrov 9 kuldmedalit: 1969–71, 1973–75, 1978, 1979 ja 1981. Nendele lisandus hõbemedal 1972. ja pronksmedal 1977. aastast. Euroopa meistrivõistlused olid maailmameistrivõistlustega ühendatud, aga arvesse läksid ainult tulemused Euroopa meeskondade vahel. Euroopa meistrivõistlustel saavutas Petrov 8 kuldmedalit: 1969, 1970, 1973–75, 1978, 1979 ja 1981. Neile lisandusid hõbemedalid 1971 ja 1972 ning pronksmedal 1977. Aastail 1973, 1977 ja 1979 valiti ta MM-i parimaks ründajaks.

NSV Liidu meistriks jäähokis tuli Petrov astail 1969–81 11 korda. Kolmel korral saavutas ta hõbemedali (1969, 1974 ja 1976), teistel aastatel võitis. Karikavõistlused võitis ta viis korda: 1968, 1969, 1973, 1977 ja 1979. Sellele lisandus karikafinaali jõudmine 1976.

Petrov oli 22. maist 1992 kuni 8. aprillini 1994 Venemaa hokiföderatsiooni president.

Aastal 2006 valiti ta IIHF-i Kuulsuste Halli liikmeks.


Mihkel Loodus

Mihkel Loodus (20. veebruar 1937 Tartu – 28. jaanuar 2022 Tallinn) oli eesti tõlkija ja ajakirjanik.

Ta lõpetas 1955. aastal Tartu 1. Keskkooli ja 1960. aastal Tartu Riikliku Ülikooli eesti filoloogina ning töötas seejärel 1960–1984 ajakirjanikuna Rahva Hääle toimetuses. Aastail 1984–1986 oli ta ajakirja Aja Pulss vanemtoimetaja ning aastail 1986–1992 Loomingu peatoimetaja asetäitja.

Mihkel Loodus oli tuntud leedu keelest tõlkijana. Ta tõlkis Juozas Aputise, Jonas Avyžiuse, Banguolis Balaševičiuse, Alfonsas Bieliauskase, Vytautas Bubnyse, Petras Cvirka, Dalia Dilytė, Romualdas Granauskase, Juozas Grušase, Jurga Ivanauskaitė, Kęstutis Kasparavičiuse, Raimondas Kašauskase, Ramūnas Klimase, Romualdas Lankauskase, Justinas Marcinkevičiuse, Vytautas Martinkuse, Icchokas Merase, Eduardas Mieželaitise, Gendrutis Morkūnase, Danielius Mušinskase, Vincas Mykolaitis-Putinase, Algirdas Pociuse, Tomas Arūnas Rudokase, Kazys Saja, Ieva Simonaitytė, Vytautas Sirijos-Gira, Skomantase, Mykolas Sluckise, Saulius Šaltenise, Lionginas Šepetyse, Antanas Škėma ja Vytautė Žilinskaitė teoseid ning avaldas ka Leedu kirjanduselu tutvustavaid kirjutisi ajakirjanduses.

Inglise keelest tõlkis ta peamiselt Graham Greene'i teoseid.


Läänegoodid

Läänegoodid ( või ) olid üks kahest gooti rahvuse põhiharust idagootide kõrval. Goodid olid osa germaani hõimude hulgast, kes liikusid läbi Rooma riigi hilisantiikajal või Suure rahvasterände ajal. Läänegoodid sisenesid Rooma riiki 376. aasta eel ja järel ning alistasid roomlased Adrianoopoli lahingus aastal 378. Läänegoodid tungisid Alarich I juhtimisel Itaaliasse ja rüüstasid aastal 410 Roomat ning asusid seejärel elama algselt Lõuna-Galliasse ning hiljem Pürenee poolsaarele, praeguse Hispaania ja Portugali aladele, kus nad asutasid võimsa Läänegootide kuningriigi.

Mitmed aastad rändamist viis läänegoodid samastama end piibli heebrealastega, kes rändasid 40 aastat Siinai kõrbes. Selleks, et rändamisele lõpp teha, asusid läänegoodid aastal 418 Lõuna-Galliasse kui Rooma föderaadid. Teadmata põhjustel läksid nad varsti oma võõrustajatega tülli ja asutasid oma kuningriigi pealinnaga Toulouse'is. Kui nad laiendasid oma võimu vandaalide arvel praegusse Hispaaniasse, lõpetasid frangid Chlodowech I juhtimisel nende võimu Gallias Vouillé lahingus aastal 507. Pärast seda jäi nende kuningriigi ainsaks Pürenee poolsaarel mitte olevaks osaks Septimania provints, nii et valdav osa kuningriigist asus Pürenee poolsaarel.

589. aasta paiku pöördusid läänegoodid Rekkared I valitsemise ajal arianismist Nikaia usku, kohanedes järk-järgult oma hispaania-rooma alamate kultuuriga. Lex Visigothorum (lõpetatud aastal 654) kaotas vana traditsiooni, mille järgi olid roomlastele ja läänegootidele erinevad seadused, nii et enam ei tehtud õiguslikku vahet Romani ja Gothi, ehk roomlaste ja gootide vahel, sulatades nad kokku Hispani'ks ehk hispaania rahvuseks. Järgmisel sajandil domineerisid Toledo kirikukogud ja piiskopkond. Aastal 711 või 712 tapeti suur hulk läänegootide eliidist, sealhulgas nende kuningas Roderich ja palju tema juhitavaid mehi, Guadalete lahingus sissetungivate araabia ja berberi vägede poolt. See viis kuningriigi kiire kokku kukkumiseni. Gootide identiteet elas kuningriigi languse siiski üle, eriti Hispaania margis ja Astuuria kuningriigis, mis asutati läänegooti aadliku Pelayo poolt pärast tema võitu mauride üle Covadonga lahingus.

Hispaanias ja Portugalis ehitasid läänegoodid mitmeid kirikuid ja jätsid maha suurel arvul arheoloogilisi leide ning kultuurilise pärandi hispaania ja portugali ees- ja perekonnanimede näol. Läänegoodid olid ainsad, kes asutasid Lääne-Euroopas pärast Rooma riigi langust ja enne Karolingide tõusu uusi linnu. Kuni hiliskeskajani oli suurim läänegootide pärand nende seadustekogu Lex Visigothorum, mis oli eeskätt aluseks kohtutoimingutele enamuses kristlikus Ibeerias veel sajandeid pärast nende kuningriigi surma.


Jakub Błaszczykowski

Jakub Błaszczykowski (sündinud 14. detsembril 1985 Truskolasy külas Poolas) on Poola jalgpallikoondise ja Poola kõrgliiga klubi Krakówi Wisła poolkaitsja. Błaszczykowski oli 2010–2014 Poola koondise kapten.

Debüüdi rahvuskoondises tegi Jakub 2006. aasta märtsis Saudi Araabia vastu.

Aastatel 2008 ja 2010 on ta valitud Poola aasta jalgpalluriks.


Nahkhiirlased

Nahkhiirlased (Vespertilionidae) on suurim käsitiivaliste sugukond. Nad on käsitiivalistest kõige laiema levikuga: neid leidub kõigil mandritel peale Antarktika. Ladinakeelne nimetus vespertilio (nahkhiir), tuleb sõnast vesper, mis tähendab õhtut.

Nahkhiirlased on suuruselt teine imetajate sugukond, liike on kokku 407. Neist 14 elab ka Eestis.


Kaerasori

Kaerasori (Gryllotalpa gryllotalpa) on kaerasorilaste sugukonda kuuluv võrdlemisi suur sihktiivaline putukas.

Kaerasorid elavad maa sees, kaevandades pikki ja üsna sügavaid käike.

Kaerasori laulab öösiti. Laul on tugev sirin.


Kaerasorilased

Kaerasorilased ehk sorilased (Gryllotalpidae) on putukate sugukond sihktiivaliste seltsis.

Sugukonnas on 8 retsentset perekonda, kokku umbes 100 liigiga.

Eestis elab sellest sugukonnast üks liik – kaerasori (Gryllotalpa gryllotalpa).


Hagudi mõis

Hagudi mõis (saksa keeles Haggud) oli rüütlimõis Rapla kihelkonnas Harjumaal. Nüüdisajal jääb kunagine mõis Rapla valda Rapla maakonnas.


Neil Hardwick

Robert Neil Hardwick (sündinud 22. juulil 1948 Teversalis) on inglise päritolu Soome lavastaja, stsenarist, näitleja ja kirjanik.

Ta õppis Cambridge'i ülikoolis algul füüsikat ja hiljem filosoofiat. Alates 1969. aastast elab ta Soomes.

Neil Hardwick on lavastanud nii telesarju, filme kui ka teatrilavastusi, kirjutanud telesaadete ja sarjade stsenaariume, osalenud keeleõppe-, meelelahutus- ja komöödiasarjades näitlejana, juhtinud televisioonis jutusaateid ning kirjutanud mitu raamatut.


Hertu mõis

Hertu mõis (saksa keeles Hermet) oli Valtu kõrvalmõis Rapla kihelkonnas Harjumaal. Nüüdisajal jääb kunagine mõis Rapla valda Rapla maakonnas.


Järvakandi mõis

Järvakandi mõis (saksa keeles Jerwakant) oli rüütlimõis Rapla kihelkonnas Harjumaal. Nüüdisajal jääb kunagine mõis Rapla valla Valli külla Rapla maakonnas.


Areni-1 veiniköök

Areni-1 veiniköök on 6100 aasta vanune veiniköök, mis avastati 2007. aastal Areni-1 koopakompleksist Areni küla lähedalt Vajotsh Dzori maakonnast Armeeniast. Avastuse tegid Armeenia ja Iirimaa arheoloogid. Neid juhtisid Boris Gasparjan Armeenia Rahvuslikust Teaduste Akadeemiast ja Ron Pinhasi Corki Ülikoolist Iirimaal. Väljakaevamisi finantseerisid Gfoelleri fond (USA) ja Corki Ülikool. California Ülikool Los Angeleses liitus projektiga 2008. aastast ja on alates sellest osalenud finantseerimises koos National Geographic Societyga. Veiniköögi väljakaevamised lõppesid 2010. aastal.

Leid koosnes käärimisvaadist, viinamarjapressist, säilituspurkidest ja potikildudest. Leitud veinikööki peetakse vähemalt 1000 aastat vanemaks kui vanuselt teist teadaolevat veinikööki, mis leiti 1963. aastal Jordani Läänekaldalt.

Samast kohast leiti ka Areni-1 saabas.


Jan Długosz

Jan Długosz (ka Joannes, Ioannes või Johannes, Longinus või Dlugossius; 1. detsember 1415 Stara Brzeźnica – 19. mai 1480 Kraków) oli poola vaimulik, kroonik ja diplomaat.

Ta õppis Krakowi ülikoolis ning töötas Krakowis kanoonikuna. 1434–1452 oli ta kanoonik Kłobuckis.

Poola kuningas Kazimierz IV saatis Długoszi diplomaatiliste ülesannetega paavsti ja Rooma keisri juurde. Samuti osales ta Kolmeteiskümneaastase sõjaga (1454–1466) seotud läbirääkimistes. Pärast üht õnnestunud diplomaatilist käiku 1466. aastal usaldati talle kuninga poja õpetamine.

Jan Długoszit tuntakse ennekõike tänu tema teosele "Annales seu cronici incliti regni Poloniae", mis jutustab Euroopa ajaloosündmustest aastatel 965–1480. Endast kirjutas ta teoses kolmandas isikus.


Kabala mõis (Rapla)

Kabala mõis (saksa keeles Kappel) oli rüütlimõis Rapla kihelkonnas Harjumaal. Nüüdisajal jääb kunagine mõis Rapla valda Rapla maakonnas.


Keava mõis

Keava mõis (saksa keeles Kedenpäh) oli rüütlimõis Rapla kihelkonnas Harjumaal. Nüüdisajal jääb kunagine mõis Kehtna valda Rapla maakonnas.


HRT F1

HRT Formula 1 Team oli Hispaania Vormel 1 meeskond. See on kandnud ka nimesid Campos Meta 1 ja Hispania Racing.

HRT peakorter asus Madridis.

HRT alustas osalemist Vormel 1 sarjas 2010. aastal. 2011. aastal sai HRT 11. koha.

2012. aasta hooajal sõidavad meeskonnas Pedro de la Rosa ja Narain Karthikeyan.

2012. aastal ei teeninud meeskond ühtki punkti. See jäi nende viimaseks hooajaks.


Kodila mõis

Kodila mõis (saksa keeles Koddil) kuni 1876. aastani rüütlimõis, seejärel aga poolmõis Rapla kihelkonnas Harju kreisis.

Nüüdisajal jääb kunagine mõis Rapla valda Rapla maakonnas.


2012. aasta Malaisia grand prix

2012. aasta Malaisia Grand Prix oli 2012. aasta Vormel 1 hooaja teine etapp. See peeti Malaisias Sepangi ringrajal 25. märtsil 2012.

Sõideti 56 ringi, võistluse kogupikkus oli 310,408 km. Ilm oli pilves ja vihmane.

Esimese stardikoha sai kvalifikatsioonis Lewis Hamilton, võistluse võitis Fernando Alonso, kiireima ringi sõitis Kimi Räikkönen (1.40,722).


Lellapere mõis

Lellapere mõis (saksa keeles Lellefer) oli rüütlimõis Rapla kihelkonnas Harjumaal. Nüüdisajal jääb kunagine mõis Kehtna valda Rapla maakonnas.

Lellapere mõisa valdajad olid: 1626 Klaus Hastfer. 1669 Johann Winrich Delwig >>. 1708 Reinhold Wilhelm Essen. 1722 Justus Johann Riesenkampff. ~ 1733 Fockid. 1754 Arend Wilhelm Taube. 1770 Karl Friedrich Staal ja sestpeale ühised omanikud Järvakandi mõisaga. 1910 Peeter Puck. 1911 Olaf Grünewaldt.

Peahoone oli väike puitvoodriga maja.


Ohekatku mõis

Ohekatku mõis (saksa keeles Odenkat) oli rüütlimõis Rapla kihelkonnas Harjumaal. Nüüdisajal jääb kunagine mõis Kehtna valda Rapla maakonnas.


Ohukotsu mõis

Ohukotsu mõis (saksa keeles Odenwald, aastani 1843 Odenkotz) oli rüütlimõis Rapla kihelkonnas Harjumaal. Nüüdisajal jääb kunagine mõis Märjamaa valda Rapla maakonnas.

Ohukotsu mõisas on sündinud Tallinna linnaaednik Hans Lepp.


Pühatu mõis

Pühatu mõis (saksa keeles Pühhat) oli kuni 1865. aastanirüütlimõis, seejärel aga poolmõisa staatuses Orgita kõrvalmõis Rapla kihelkonnas Harju kreisis.

Nüüdisajal jääb kunagine mõis Märjamaa valda Rapla maakonnas.


Rapla mõis

Rapla mõis (saksa keeles Rappel) oli Alu kõrvalmõis Rapla kihelkonnas Harjumaal. Nüüdisajal jääb kunagine mõis Rapla valda Rapla maakonnas.


Reihenau mõis

Reihenau mõis (saksa keeles Reichenau) oli Järvakandi klaasivabrik poolmõisa staatuses Rapla kihelkonnas Harju kreisis. Ala eraldati 1911. aastal Järvakandi mõisast.

Nüüdisajal jääb kunagine mõis Kehtna valda Rapla maakonnas.


Haaknõel

Haaknõel on nööpnõela variant, millel on ühel poolel lihtne vedrumehhanism ja teisel poolel nõela kinni hoidev haarak.

Haaknõelu kasutatakse tavaliselt tekstiilide üksteise külge kinnitamiseks, näiteks tekstiilesemete valmistusprotsessis.

Haaknõela eelkäijateks olid sõled, mille kinnitusmehhanism sarnanes haaknõela omaga. Haaknõela leiutajaks peetakse ameerika mehaanikut Walter Hunti, kes oli sõbrale 15 dollarit võlgu ning lootis leiutisest saadava tuluga võla tasuda. Ta patenteeris haaknõela 1849. aastal ja müüs õigused 400 dollari eest, aimamata, et tema leiutisega hakatakse teenima miljoneid.


Riidaku mõis

Riidaku mõis (saksa keeles Ridaka) kuni 1877. aastanirüütlimõis, seejärel poolmõis Rapla kihelkonnas Harju kreisis.

Nüüdisajal jääb kunagine mõis Märjamaa valda Rapla maakonnas.


Sikeldi mõis

Sikeldi mõis (saksa keeles Siklecht) oli rüütlimõis Rapla kihelkonnas Harjumaal. Nüüdisajal jääb kunagine mõis Rapla valda Rapla maakonnas.


Vahakõnnu mõis

Vahakõnnu mõis (saksa keeles Wahhakant) oli rüütlimõis Rapla kihelkonnas Harjumaal. Nüüdisajal jääb kunagine mõis Rapla valda Rapla maakonnas.


Elza Radziņa

Elza Radziņa (sünninimi Elza Katrina Podniece, kodanikunimi abielus Elza Šalkone-Radziņa; 10. veebruar 1917 Harkiv – 18. august 2005 Riia) oli läti näitleja.

Õppis Jelgava Teatristuudios, mille lõpetas 1942. Töötas näitlejana aastatel 1944–1953 Jelgava Draamateatris, 1953–1954 Valmiera Draamateatris ja alates 1954. aastast Läti Rahvusteatris.

Alates 1949. aastast mängis Elza Radziņa ligi neljakümnes filmis. Sealhulgas mängis ta 1969. aastal valminud Tallinnfilmi mängufilmis "Viimne reliikvia" Pirita kloostri abtissi rolli.

Elza Radziņa on maetud Riia metsakalmistule.


Juha Sipilä

Juha Petri Sipilä (sündinud 25. aprillil 1961 Vetelis) on Soome poliitik. Ta oli 29. maist 2015 kuni 6. juunini 2019 Soome peaminister.

Ta lõpetas 1986. aastal Oulu ülikooli insenerina.

2011. aastal valiti ta Eduskunna liikmeks.

Alates 9. juunist 2012 on ta Soome Keskerakonna esimees.

2015. aasta parlamendivalimistel sai Sipilä 30 733 häält, mis oli nende valimiste rekord. Ühtlasi sai Keskerakonnast Eduskunna suurim erakond.


Tom Thabane

Motsoahae Thomas Thabane (sündinud 28. mail 1939 Maserus) on Lesotho poliitik, kes on alates 16. juunist 2017 Lesotho peaminister. Ta oli samas ametis ka 8. juunist 2012 kuni 17. märtsini 2015.

Aastatel 1990–1991 ja 1998–2002 oli ta välisminister, 2002–2004 siseminister ning seejärel kommunikatsiooni- ja teadusminister.

30. augustil 2014 põgenes Thabane Lõuna-Aafrika Vabariiki, süüdistades Lesotho armeed riigipöörde korraldamises. Peaministri kohuseid asus täitma senine asepeaminister Mothetjoa Metsing. Lesotho armee eitas süüdistusi riigipöörde korraldamises, kuid Thabane teatas, et kuna tema julgeolek Lesothos on ohus, ei saa ta riiki tagasi pöörduda. 3. septembril pöördus Thabane Lõuna-Aafrika Vabariigi politsei kaitse all kodumaale tagasi ja asus uuesti täitma valitsusjuhi kohuseid.

Tema erakond kaotas 2015. aasta parlamendivalimised ja 17. märtsil 2015 astus peaministrina ametisse senine opositsioonijuht Pakalitha Mosisili.


Henry James

Henry James [h'enri džeims] (15. aprill 1843 New York – 28. veebruar 1916 London) oli Ameerika Ühendriikide kirjanik, kes elas enamiku oma elust Inglismaal. Teda peetakse üheks 19. sajandi realismi võtmekujudest.


Kalle Päätalo

Kaarlo Alvar Päätalo (11. november 1919 Taivalkoski vald – 20. november 2000 Tampere) oli soome kirjanik.

Ta hakkas juba 13-aastaselt metsatööl käima. Talle meeldis lugeda ja ta unistas juba lapsena kirjutamisest, kuigi ei pidanud seda elatusvahendiks.

Päätalo osales Talvesõjas ja Jätkusõjas, kus sai haavata. Pärast sõda lõpetas ta tehnikakooli ehituse alal ja töötas seejärel ehitusmeistrina.

Tema esimene romaan ilmus 1958. aastal. Alates 1963. aastast oli ta vabakutseline kirjanik. Kokku kirjutas ta üle 40 romaani. Ta kirjutas eelkõige metsa- ja ehitustööst ning vaestest ja töökatest inimestest. Tema romaanide põhjal tehti mitu filmi.

Aastal 1978 sai ta professori aunimetuse. Ta sai 1999. aastal Väinö Linna auhinna ja Suomi-palkinto. Läbi aegade suuremate soomlaste seas valiti Kalle Päätalo 69. kohale.

Pärast Kalle Päätalo surma püstitati Taivalkoskis talle mälestusmärk. Vallas tegutseb ka Päätalo instituut. Kirjaniku lapsepõlvekodus Kallioniemis on majamuuseum.

Eesti keeles on ilmunud tema romaan "Hämariku eel" (Eesti Kirjastus Orto, Toronto 1966).


Berea ringkond

Berea ringkond on 1. järgu haldusüksus Lesothos.

Ringkonna pindala on 2222 km², elanike arv oli 2006. aastal umbes 256 500.

Ringkonna halduskeskus on Teyateyaneng.


Lesotho Fatse La Bontata Rona

"Lesotho Fatse La Bontata Rona" ('Lesotho, me isade maa') on Lesotho riigihümn.

Hümn on kasutusel aastast 1967. Selle sõnad kirjutas prantsuse misjonär François Coillard ja muusika Ferdinand-Samuel Laur.


Mägiarnika

Mägiarnika (Arnica montana L.) on mitmeaastane rohttaim korvõieliste sugukonnast arnika perekonnast.


Leif Segerstam

Leif Selim Segerstam (sündinud 2. märtsil 1944 Vaasas) on Soome dirigent ja helilooja.

Leif Segerstam õppis Sibeliuse Akadeemias klaveri- ja viiulimängu ning orkestrijuhtimist. Aastal 1962 võitis ta Maj Lindi nimelise pianistide konkursi. Aastal 1964 lõpetas ta New Yorgi Juilliardi kooli orkestrijuhtimise alal.

Aastatel 1970–1972 oli ta Stockholmi Kuningliku Ooperi peadirigent, 1973–1974 Soome Rahvusooperi direktor, 1975–1982 Viini raadio sümfooniaorkestri peadirigent, 1977–1987 Soome raadio sümfooniaorkestri peadirigent, 1983–1989 Rheinland-Pfalzi filharmoonia peadirigent, aastast 1988 Taani raadio sümfooniaorkestri peadirigent. Sügisest 1995 kuni 2001. aastani oli ta uuesti Stockholmi kuningliku ooperi peadirigent, 1995–2007 Helsingi linnaorkestri peadirigent, sügisest 2007 emeriitpeadirigent.

Alates 1997. aastast on Leif Segerstam Sibeliuse akadeemias orkestrijuhtimise professor, tema õpilane on olnud ka Mikk Murdvee.

Leif Segerstam on loonud 330 sümfooniat.

Aastal 1992 pälvis ta Pro Finlandia teenetemärgi ja 1998. aastal sai ta Põhjamaade Nõukogu muusikaauhinna.


Sisu SA-150

Sisu SA-150 on Soome ettevõtte Sisu-Auto poolt aastatel 1982–1991 valmistatud taktikaline veoauto. Auto kandevõime on 6400 kg ja see on neljarattaveoga.


Dionysios Traakiast

Dionysios Traakiast (ka Dionysius Thrax; kreeka keeles Διονύσιος ὁ Θρᾷξ; umbes 170 eKr – 90 eKr) oli hellenismiajastu grammatik.

Ta ei olnud pärit Traakiast, vaid ilmselt Aleksandriast. Ta oli Aristarchose õpilane. Hiljem töötas ta Rhodosel.

Teda peetakse esimese kreeka keele grammatika "Τέχνη Γραμματική" (Technē grammatikē) autoriks, kuigi on seatud kahtluse alla, kas ta kirjutas kogu teose ise.

Grammatika eesmärgiks oli aidata koinee kõnelejatel mõista Homerose ja teiste kirjanike kasutatavat eepilist keelt. Traktaadis on põhiliselt kirjeldatud morfoloogiat ja sõnaliike, vähem käsitletud häälikuid, kuid täiesti kõrvale jäetud süntaks.


Voivõv Kodzuv

Voivõv Kodzuv (komi keeles Войвыв кодзув, 'põhjatäht') on Komi Vabariigis Sõktõvkaris ilmuv komikeelne kirjandus- ja kultuuriajakiri.

Ajakiri on asutatud 1926. aastal ja kandis esialgu nime Ordõm ('rada'). 1931. aastal sai ajakiri nimeks Udarnik ('lööktööline'). Sõja ajal ajakiri ei ilmunud, praeguse nime all ilmub alates 1946. aastast.

1971. aastal oli ajakirja trükiarv 5000 eksemplari, 2003. aastal 960 eksemplari..


Vinnõtsja massimõrv

Vinnõtsja massimõrv või Vinnõtsja tragöödia (ukraina keeles Вінницька трагедія) oli Nõukogude julgeolekuorganite aastatel 1937–1938 Vinnõtsja linnas toime pandud genotsiidiakt, mille avastasid Teise maailmasõja ajal 1943. aastal Saksa okupatsioonivõimud.


Hasaine Sladki

'Hasaine Sladki' (ehk 'Varajane Sinine', 'Hasansky Sladky', 'Hasan (Xasan) Sweet', 'Baltica' 'Kazański Słodki', 'Hasanski Sladki') on Eestiski tuntud Venemaal aretatud viinamarjasort.

Mari on keskmise suurusega, sinine ja hapukasmagus. Tegu on hea veini-, laua- ja mahlamarjaga. Sort sobib avamaal kasvatamiseks, taime ei pea talveks tugedelt maha võtma ega kinni katma. Kasvuhoones kasvatades võivad tarjad hõredaks jääda. Põhja-Eestis võib vajada kerget katet, kuna võrsed ei pruugi alati hästi puituda.

Eesti Aiandusliidu puuviljakomisjon soovitas 2007. aastal "Hasanski Sladkit" äri- ja koduaias avamaal kasvatamiseks sobiva sordina.

'Hasaine Sladki' on väga külmakindel viinapuusort (puitunud varred taluvad 35-kraadist külma). Sordil on suhkrute-hapete vahekord väga hea, mistõttu saab temast ilma suhkrut lisamata hea veini, mis ei ole liiga magus ega liiga hapu.


Kergejõustik 2012. aasta suveolümpiamängudel

2012. aasta suveolümpiamängude kergejõustikuvõistlused toimusid 3.–12. augustini Londoni olümpiastaadionil.

Meestel oli kavas 24 võistlusala ja naistel 23 võistlusala. Erinevus tuli sellest, et naised ei võistelnud 50 km käimises. Seega oli kergejõustikus kokku kavas 47 võistlusala, seda oli rohkem kui ühelgi teisel spordialal.


Peep Sürje

Peep Sürje (19. aprill 1945 – 12. mai 2013) oli eesti insener, Tallinna Tehnikaülikooli rektor aastatel 2005–2010.


Väike-Pakri pank

Väike-Pakri saare pankrannik (ka: Väike-Pakri pank) asub Väike-Pakri saare rannikul põhjast läände. Seal asub klindiastang, mis on umbes 11 m kõrge. Sealsel maa-alal paljanduvad alam- ja keskordoviitsiumi alumise osa terrigeensed setendid ja lubjakivid.

Väike-Pakri pankrannikul leidub Pakri lubiliivakivi (tuntud ka Pakri kihistu nime all) läbilõiget. Pankranniku ilmet on mõjutanud nõukogudeaegne suurtüki- ja lennuväe polügoon. Väike-Pakri saare pankrannik kuulub Pakri maastikukaitseala koosseisu.

Koos Suur-Pakri ja Osmussaare pangaga kuulub Väike-Pakri pank Põhja-Eesti klindi Loode-Eesti klindilõigu koosseisu.

Sealne paeastang on 6 kilomeetrit pikk ja 1–14 meetri kõrgune.

Klint on Väike-Pakri pangal osalt Ölandi tüüpi, ehk siis astang koosneb täielikult lubjakivist. Põhja- ja kirderannikul esineb ka Väike-Pakri tüüpi klinti, kus lubjakivi all esineb ka glaukoniitliivakivi, mida meri murrutab. Seetõttu on sealsele pangale omased suured pangale nõjatuvad paekivilahmakad.


Londoni olümpiastaadion

Londoni olümpiastaadion (inglise Olympic Stadium) on Londonis Stratfordi ehitatud staadion, mis oli 2012. aasta suveolümpiamängude peaareen. See mahutab 80 000 pealtvaatajat. See on Suurbritannias suuruselt kolmas staadion Wembley Stadiumi ja Twickenham Stadiumi järel.


Pakri hoiuala

Pakri hoiuala on 16. juunil 2005 elupaigatüüpide ja liikide kaitseks loodud hoiuala, mis hõlmab Vihterpalu lahest Vääna-Jõesuuni ulatuvat rannikumere lõiku. Hoiuala hulka ei kuulu Paldiski Lõuna- ja Põhjasadam ega Pakri saarte maastikukaitseala koosseisu jäävad osad.

Kaitstavate elupaigatüüpide hulka kuuluvad jõgede lehtersuudmed, laiad madalad lahed, esmased rannavallid, püsitaimestuga kivirannad, väikesaared ja laiud, rannaniidud, hallid luited, vähe- kuni kesktoitelised kalgiveelised järved, kadastikud, lubjarikkal mullal asuvad kuivad niidud, alvarid, lääne-mõõkrohuga lubjarikkad madalsood, liigirikkad madalsood, vanad laialehised metsad ning soostuvad ja soo-lehtmetsad.

Üks hoiuala eesmärke on kaitsta ka hoiualal peatuvaid ja pesitsevaid linnuliike. Nende hulka kuuluvad aul, hahk, hüüp, jääkoskel, kalakajakas, krüüsel, kühmnokk-luik, laululuik, merivart, punajalg-tilder, sinikael-part, sõtkas, tutkas, tuttpütt, tõmmuvaeras, viupart ja väikeluik. Taimeliikidest pööratakse tähelepanu soohiilakale, nõmmnelgile ja emaputkele.

Hoiuala pindala on 19 011 hektarit, millest maismaad 2067,2 ha ja veekogusid 16 943,6992 ha. Samas on näiteks hoiuala kaitsekorralduskavas pindalaks nimetatud ka 21 039 ha.

Pakri hoiuala keskkonnaregistri kood on KLO2000167.


Burjaadid

Burjaadid on mongoli rahvas Venemaal Lõuna-Siberis, Mongoolia põhjaosas ja Hiinas. Kõnelevad burjaadi keelt, Venemaal elavad burjaadid räägivad ka vene keelt. Burjaatide üldarv on ligikaudu 620 000.

Venemaal elas 2010. aasta rahvaloenduse andmetel 461 389 burjaati. Nendest elas Burjaatia Vabariigis 286 839 (30,0% elanikkonnast), Irkutski oblastis 77 667, Taga-Baikali krais 73 941 ja Sahha Vabariigis 7011. Mongoolias elas 2010. aastal 45 087 burjaati. Hiinas on burjaate 40 980.

Eestis elas 2011. aasta rahvaloenduse andmetel 20 burjaati, neist Tallinnas 12.

Kuni 18. sajandini oli burjaadid karjakasvatajad, hiljem hakkasid üha enam tegelema ka põllumajandusega. Vene riigi koosseisu liideti burjaatide asualad 17. sajandi lõpul. Lääneburjaatide ja idaburjaatide vahel on olulised kultuurilised erinevused. Idaburjaatide hulgas levis 17. ja 18. sajandil laialdaselt budism. Lääneburjaatide seas ei ole budism olnud kunagi levinud, nad on allunud tugevamale vene kultuuri mõjule. Lääneburjaadid võtsid küll ametlikult vastu õigeusu, kuid tegelikult säilis šamanistlik usund nende seas kuni 20. sajandi alguseni.


Aleksandr Semjonov

Aleksandr Semjonov (sündinud 18. märtsil 1986 Tallinnas) on eesti loomaarst, veterinaaranestesioloog, metsloomade meditsiini uurija. Spetsialiseerunud ulukloomade anesteesiale ja kirurgiale.


Monticello

Monticello oli istandus, mis kuulus Ameerika Ühendriikidele kolmandale presidendile ja Virginia ülikooli asutajale Thomas Jeffersonile. Monticello asub Virginia osariigis Charlottesville'i lähedal.

Thomas Jeffersoni enda projekteeritud uusklassitsistlikus stiilis härrastemaja asub 2000 hektari suuruse maa ala keskel künkal. Monticello tähendab itaalia keeles väikest mäge.

Istanduses kasvatati lilli, tubakat ja segavilju. Istanduses töötas 150 orja. Jeffersoni surma ajaks oli mõni orjaperekond juba neli põlvkonda Monticellos elanud.

Thomas Jefferson on maetud Monticello surnuaeda.

1987. aastast alates kuulub Monticello ja Virginia ülikool UNESCO maailmapärandi hulka.

Tänapäeval saab Monticellot külastada ainult maist oktoobrini.


Krõõt Tarkmeel

Krõõt Tarkmeel (sündinud 5. novembril 1985) on eesti moe- ja portreefotograaf.

Ta lõpetas 2005. aastal Kuressaare Gümnaasiumi.

Ta lõpetas 2009 bakalaureusekraadiga Eesti Kunstiakadeemia vabade kunstide teaduskonna fotograafia erialal, 2012. aastal sai ta sealsamas magistrikraadi. Aastail 2010–2011 õppis ta meediakunsti Lissaboni Ülikoolis.


Barthélemy-Prosper Enfantin

Barthélemy Prosper Enfantin, tuntud ka kui Père Enfantin (8. veebruar 1796 Pariis – 31. august 1864 Pariis) oli prantsuse filosoof ja sotsialist, Henri de Saint-Simoni õpilane ja järgija. Ta tegutses ka ettevõtjana.


Henri de Saint-Simon

Henri de Saint-Simon [anr'i dö sä(n)-sim'o(n)], õieti Claude Henri de Rouvroy, comte de Saint-Simon (17. oktoober 1769 Pariis – 19. mai 1825 Pariis) oli prantsuse filosoof, varajane sotsialismi teoreetik. Tema ideed on mõjutanud mitut 19. sajandi mõttevoolu, eelkõige marksismi ja positivismi, aga ka sotsioloogiat kui eriala.

Tema tuntumaid õpilasi oli Barthélemy Prosper Enfantin.


Ludwig Börne

Karl Ludwig Börne (sünninimi Loeb Baruch; 6. mai 1786 Frankfurt – 12. veebruar 1837 Pariis) oli juudi päritolu saksa ajakirjanik, kirjandus- ja teatrikriitik ja satiirik.


Rahvusarhiiv

Rahvusarhiiv on Haridus- ja Teadusministeeriumi haldusalas olev valitsusasutus, mis alustas tegevust 1. jaanuaril 1999 ja mille põhiülesanne on asutuste või isikute poolt avaliku ülesande täitmise käigus loodud või saadud dokumentide hindamine, arhivaalide kogumine ja säilitamine ning neile juurdepääsu võimaldamine ja nende kasutamise korraldamine. Rahvusarhiiv on Eesti arhiivinduse keskus üksustega Tallinnas, Tartus, Rakveres ja Valgas.

Rahvusarhiivi peahoone Noora asub Tartus aadressil Nooruse 3.


Hiid-sargapuu

Hiid-sargapuu (Entandrophragma excelsum) on meelialiste sugukonda sargapuu perekonda kuuluv puuliik.

Ta kasvab pärismaisena Ida-Aafrika vihmametsades Kongo DV idaosas, Rwandas (sealhulgas Nyungwe rahvuspargis), Burundis (sealhulgas Kibira rahvuspargis), Ugandas, Tansaanias, Malawis ja Sambias.

Puu kasvab 925–2220 meetri kõrgusel, sageli veekogude läheduses. Teda kasvatatakse ka teede ääres ja kohvipuuistandustes varjupuuna.

Puu on heitlehine. Ta kasvab 30–60 meetri kõrguseks. Puu on sirge silindrilise tüve ja laia ümara või kuplikujulise võraga. Tüve läbimõõt on kuni 2,5 meetrit. Oksad harunevad tüvest umbes 27 meetri kõrguselt. Koor on sile, värvuselt hallikas kahvatuoranžide laikudega.

Lehed on 8–16 lehekesega paarissulgjad liitlehed, mis asetsevad vahelduvalt. Lehekesed asetsevad vastakuti.

Taim on kahekojaline. Vili on kupar, mis sisaldab kuni 30 tiibadega seemet.

Lülipuit on värskelt lõigatuna roosakaspruun, hiljem tumedam, ning selgelt eristatav heledast maltspuidust. Puidu tihedus on 460–530 kg/m³.

Entandrophragma excelsum'i puitu kasutatakse ehitusel ja tarbeesemete valmistamisel, samuti küttepuuna. Burundis kasutatakse juurte koorest saadud tuhka veriköha raviks, Tansaanias ravitakse juurtega gonorröad ja songa.


Iwawa

Iwawa on saar Rwandas Kivu järves umbes kahe kilomeetri kaugusel Kongo Demokraatliku Vabariigi piirist.

Saare geograafilised koordinaadid on . Iwawa asub umbes 25 km sadamalinnast Gitesist loodes.

Saar on konksukujuline, liigendatud rannajoonega; selle pikkus põhja-lõunasuunas on umbes 2,5 km ja ida-läänesuunas 1,3 km.

Aastal 2010 rajati saarele noorte rehabiliteerimis- ja kutseõppekeskus, mida on lääneriikides nimetatud vanglaks ja sunnitöölaagriks.


Jalgsimatk

Jalgsimatk on matk, mis sooritatakse jalgsi käies, ilma liiklusvahenditeta.

Jalgsi matkates kulub vahemaade läbimiseks rohkem aega kui liiklusvahendeid kasutades, kuid aeglane tempo võimaldab paremini ja põhjalikumalt ümbrust vaadelda ja uurida. Jalgsi pääseb mõnda kohta ka paremini ligi.

Lihtsal maastikul lühikest aega jalgsi matkamine ei nõua erilisi teadmisi, oskusi ega varustust. Pikem teekond, keerulised ilmaolud ja muud raskendavad asjaolud nõuavad suuremat ettevalmistust. Jalgsi matkajad peavad üldiselt kandma kogu varustust matka jooksul endaga kaasas, tavaliselt seljakottides.


Seljakott

Seljakott on tekstiilist, nahast või muust materjalist kott, mida kantakse seljas, tavaliselt kahe üle õla käiva rihma abil. Leidub ka seljakotte, mida kantakse vaid ühe õlarihma abil.

Seljakotte eelistatakse käes kantavatele kottidele siis, kui kandam on raske, sest käed ei suuda pikka aega suuri raskusi kanda ning käed jäävad vabaks teiste tööriistade jaoks. Suuremad ja mahukamad seljakotid asetavad suure osa raskusest puusadele, et mitte õlgu üle koormata.

Jäigast materjalist seljakotte nimetatakse ranitsateks.

Seljakotide kasutus on levinud näiteks matkajate (matkakott), koolilaste (koolikott) ja sõjaväelaste seas.


Mathias Wühneri kapital

Mathias Wühneri kapital asutati 28. märtsil 1935 surnud Mathias Wühneri testamendiga tema poja Erich Wühneri mälestuseks Tartu Ülikooli juurde. Kapitali valitses Tartu Ülikooli valitsus. Kapitali moodustasid majad Oa 1 ja 3 Tartus, väärtusega 24 000 krooni. Kapitali tuludest anti igal aastal ülikooli aastapäeval auhindu. Auhindamisele kuulusid eestikeelsed auhinnatööd. Mathias Wühneri kapitalist anti järgmised auhinnad: 1937 II auhind Elmar Jürgens, Talundite otstarbekohane varustamine veega. 1938 I auhind Leonid Yllö, Põlluviljade saakide tõus maaparandustööde mõjul. 1939 I auhind Karl Järvesoo, Milline talundi korrastussüsteem on võimaldanud viimase viie aasta jooksul suuremat tasuvust.

1937. aastal oli auhinna suuruseks 60 ja 1939. aastal 200 krooni.

2001. aastal müüs Tartu Ülikool majad kinnisvarabüroole Lion House.


Ukraina Rahvavabariik

Ukraina Rahvavabariik (ukraina keeles Українська Народна Республіка) oli tänapäeva Ukraina alal tegutsenud riik aastatel 1917–1921.


Baar (Šveits)

Baar on asula ja vald Šveitsis Zugi kantonis. Asub Lorze jõe ääres. Keskasula asub 443 m üle merepinna.

Valla pindala on 24,8 km², millest 55% on põllumajandusmaa, 24,5% metsamaa ning 20% on hoonete ja teede all. Lisaks keskasulale on valla suuremad külad Allenwinden, Blickensdorf ja Inwil.

Baari elanikud on valdavalt saksakeelsed (83%). 2010. aastal oli 25,9% elanikest välismaalased. Valdav usund on katoliiklus - 60% elanikest on katoliiklased. Protestante on 16%. Töötute osakaal on 2,07% (2011. aasta keskmine).

Baaris asub rahvusvahelise toorainekaubandusettevõtte Glencore peakorter. Vallas on pruulikoda Brauerei Baar.

Valda läbib Thalwil–Zugi raudtee.


Poks 1928. aasta suveolümpiamängudel

9. suveolümpiamängude võistlused poksis peeti 7.–11. augustini Hollandis Amsterdamis. Võistluspaik oli Krachtsportgebouw' universaalhall.


Ülem-Saksi

Ülem-Saksi (Obersachsen) oli nimi, mis anti enamusele Saksa maadest, mida haldasid Wettinid, ja mida nüüd kutsutakse Mitteldeutschland.

Nimi tuleb sellest, kui pärast hertsog Heinrich Lõvi langemist aastal 1180 lammutati keskaegne Saksimaa hertsogiriik ja Saksi-Wittenbergi maad läksid Askania dünastiale ning hiljem Meißeni markkrahvkonna Wettinitele. Need dünastiad hõivasid vendidega asustatud alad Saale jõest idas ja tõid Elbet pidi ülesvoolu endiga kaasa hõimunime Sachsen (saksid).

See oli eelkõige äsjavallutatud maade eristamiseks 'Alam-Saksist', mõistest, mis kerkis hiljem populaarseks (kuigi keegi seda ei sundinud) kui esialgsete Saksi maade mõiste Põhja- ja Lääne-Saksamaal (kus oli levinud alamsaksa keel), mis nüüd on Alam-Saksi liidumaa, samuti piirnevad Vestfaal, Holstein ja Saksi-Anhalti lääneosa põhja pool Harzi (Ostfaal).

Wettinite maad Elbe ülemjooksul moodustasid kuurvürstkonna, mis hiljem juhtis Ülem-Saksi ringkonda, omandas Ülem-Lausitzi piirkonna ja lõpuks ülendati kuningriigiks. Seega Kesk-Saksamaa elanikud Saksimaa liidumaalt on täna tuntud kui saksid.


Eerik Põld

Eerik Peeter Põld (8. november 1908 Kose kirikumõis, Kose kihelkond, Harjumaa – 25. veebruar 1995 Tallinn) oli eesti restauraator.

Ta lõpetas aastal 1926 Jakob Westholmi Gümnaasiumi. Aastatel 1926–1928 õppis ta Tartu Ülikoolis filoloogiat ning 1936–1942 kunstiajalugu ja etnograafiat.

Aastatel 1937–1942 ja 1944–1945 töötas ta Eesti Rahva Muuseumis (viimati direktori asetäitjana teadusalal); 1943–1944 muinsuskaitseinspektorina Haridusdirektooriumis.

Aastatel 1947–1982 töötas ta Eesti Kunstimuuseumis, seejuures aastast 1954 restauraatorina; aastal 1965 sai ta Igor Grabari nimelises kunstirestaureerimiskesktöökojas restauraatorikutse.


G5 (Eesti organisatsioon)

G5 õpilasesinduste liit (tuntud ka kui G5) on Tallinna kesklinna koolide õpilasesinduste liit, mille peamiseks sihiks on koolide koostöö arendamine, ühisürituste korraldamine, huvitegevuse arendamine ja koordineerimine ning õpilaskondade vahel tihedamate suhete loomine.


Foxi liustik

Foxi liustik (inglise keeles Fox Glacier, maoori keeles Te Moeka o Tuawe) on oruliustik Westland Tai Poutini rahvuspargis Uus-Meremaa Lõunasaare läänerannikul. Liustik on 13 km pikk. Koos naabruses asuva, samuti Lõuna-Alpide mäestikust algava Franz Josefi liustikuga on omapärane see, et need liustikud lõpevad troopilises vihmametsas (u 300 m kõrgusel merepinnast) ja on ühed kõige kergemini ligipääsetavad liustikud maailmas. Foxi liustiku serv asub samanimelisest (Fox Glacier/Weheka) asulast jalutuskäigu (u 6 km) kaugusel. Liustikust saab alguse samanimeline jõgi – Fox River.

Liustik on saanud nime 1872. aastal tolleaegse Uus-Meremaa peaministri Sir William Foxi järgi.


Levira

AS Levira on 2004. aastal moodustatud ettevõte, mille aktsionärideks on Eesti riik (51%) ja Prantsuse telekommunikatsioonikontsern TDF Group (49%). TDF-i kaudu on Levira üks osa Euroopa juhtivast elektroonilise side infrastruktuuri- ja multimeediateenuseid osutavast ettevõtete grupist. TDF-i osalusega ettevõtted on lisaks Eestile ka Soomes, Hispaanias, Ungaris, Hollandis, Monacos, Poolas ja Saksamaal. Leviras töötab 90 inimest.

Ettevõtte varasem nimi oli Eesti Ringhäälingu Saatekeskuse AS. (08.05.1997 - 19.05.2004)


Toomas Verrev

Toomas Verrev (sündinud 4. aprillil 1979) on eesti turundusspetsialist ja kirjanik.

Ta lõpetas 1997. aastal Tallinna Prantsuse Lütseumi.

2012. aastal sai ta lipniku auastme.


Manchesteri Ülikool

Manchesteri Ülikool on ülikool, mis asub Manchesteris Inglismaal.

Ülikool loodi 2004. aastal kahe Manchesteri ülikooli liitumisel.

2012. aasta seisuga on ülikoolis 39 000 üliõpilast ja 10 400 töötajat.


Stanley Cohen

Stanley Cohen (17. november 1922 Brooklyn, New York – 5. veebruar 2020 Nashville, Tennessee) oli USA biokeemik.

Ta lõpetas 1943. aastal Brooklyn College'i bakalaureusekraadiga keemias ja bioloogias. Pärast seda töötas ta bakterioloogina piimatöötlemisettevõttes ning sai 1945. aastal Oberlin College'is magistrikraadi zooloogias. Michigani ülikoolis sai ta 1948. aastal doktorikraadi biokeemias.

1950. aastatel töötas ta Washingtoni ülikoolis Saint Louises ja alates 1959. aastast Vanderbilti Ülikoolis.

Tema töö proliferatsiooni tegurite uurimisel on aidanud välja selgitada vähi tekke põhjuseid ja välja töötada vähiravimeid.


Trikāya

Trikāya ehk kolm ihu või kolm aspekti (sanskriti keeles trikāya; tiibeti keeles sku gsum; hiina keeles 三⾝ sanshen; jaapani keeles sanjin) on mahajaana õpetus, mille kohaselt buda või budasus avaldub kolmel viisil.

Seadmuse ihu (sanskriti keeles dharmakāya) ehk õpetuse aspekt väljendab budasuse ja seadmuse ühtsust, mis avaldub õpetusena tekstide ja ideede kujul ning väljendab valgustuse algprintsiipi, mis on lõpmatu.

Õndsuse ihu (sambhogakāya) esindab budasuse religioosset või mütoloogilist aspekti, mis avaldub ikonograafias ja meditatsioons tajutavates ideaalsetes olendites nagu dhjaanibudad, bodhisattvad, idamid jt ning väljendab selget valgust ja õndsust.

Maine ihu (nirmāṇakāya) on budasuse kehastumine inimkujul, nagu ta on siia maailma ilmunud, näiteks Šākjamunina, mis väljendub ajas ja ruumis olevana ning allub haigustele, vananemisele ja surmale.


Elu mõte

Elu mõte on inimese elu kogetav objektiivne väärtus.

On vaieldav, milles elu mõte seisneb ja kas elul üldse on mõte – seega võidakse neid küsimusi pidada hoopis pseudoprobleemideks. Kui aga elule või Universumile püütakse mõtet/eesmärki otsida, siis võib vastust aidata leida filosoofia või religioon.

Elu mõtte all võidakse mõelda nii absoluutset (s.t elu või kogu Universumi mõtet) kui ka suhtelist mõtet (s.t inimese isikliku elu mõtet).

Absoluutse mõtte (või ka väärtuse) peaks tagama mingi väline autoriteet, nt kristluse järgi kõikvõimas ja kõiki inimesi armastav Jumal. Nihilistliku maailmakogemuse järgi sellist välist vaieldamatut autoriteeti pole või ei suuda inimene selle olemasolu kogeda.

Religioossetele absoluutsete elu mõtte väljakäimistele heidetakse ette seda, et kui näiline kindlus oma eesmärgis muudab inimesed teiste võimaluste suhtes pimedaks, on tagajärjeks halb usk.

Elu mõtte otsimine võib viia ka inimese elu mõttetuse tõdemuseni, nt siis kui jõuab järelduseni, et tema eesmärkide täitumine ei taga püsivat hüve, sest nii tema ise, tema järglased kui ka kogu inimkond surevad, või et maailmakõiksus on inimese vastu ükskõikne. Sellise elu mõttetuse nentimise vastuseks on näiteks Albert Camus pakkunud absurdi trotsimist, Thomas Nagel aga irooniat.

Elu suhtelist mõtet otsitakse või see võib olla peitunud n-ö inimmõõdulistes asjades, nt olümpiavõidu saavutamises, armastuse kogemises. Sellisel juhul hinnatakse elu mõttekust selle järgi, kuidas inimene oma elu täidab. Elu mõtet iseendas otsides võib inimene leida, et tema elu on mõtestatud siis, kui tema teod on tema jaoks mõtestatud. Seega – kui inimene seab endale eesmärke ning püüdleb nende poole, siis tema elu ongi mõtestatud.

Mõnikord võidakse ka elamist ennast pidada eneseküllaseks väärtuseks (s.t elu ise ongi elu mõte).


Dehumaniseerimine

Dehumaniseerimine on inimesele, inimlikele väärtustele järk-järgult väiksema tähtsuse omistamine, mis võib äärmuslikel juhtudel, ajuti ja paiguti areneda massirepressioonide ja genotsiidini.


Otto Hoffmann

Otto Konrad Ernst Hoffmann (23. september/5. oktoober 1866, Koeru – 8. juuni 1919) oli Eestis ja Lätis tegutsenud Eesti arhitekt, Riia Polütehnikumi professor ja rektor.

Algõpetuse sai ta koduõpetaja käest. Aastatel 1881–1885 õppis ta Peetri Reaalkoolis, lõpetades selle kooli esimese lennu.

1910. aastal kandideeris Hoffmann Tartu ülikooli arhitekti ametisse, kuid konkursi võitis keiserliku ülikooli viimane arhitekt Pavel Nikitin.

Hoffmann projekteeris 1912–14 ehitatud Tartu Ülikooli õppehoone praeguse aadressiga Vanemuise 46, samuti 1912. aastal valminud Ruhnu uue kiriku. Riias on tema projekti järgi rajatud näiteks kurtide laste kool (Aleksandra Čaka iela 42, 1897), Riia Polütehnilise Instituudi üks tiib (Raiņa bulvāris 19, 1909, tänapäeval Läti Ülikooli hoone) ja Evangeelsete Luteri Halastajaõdede Seltsi maja (Miera iela 45, 1904).


Theodor John

Theodor John (pärit Königsbergist; surnud 1894) oli 19. sajandi lõpul Tartus tegutsenud ateljeefotograaf, kes pildistas paljusid Eesti kultuuritegelasi ja Tartu Ülikooli õppejõude. Tema fotoateljee asus aadressil Aleksandri tänav 10.

Aleksandri tänava ateljee omandas John pärast samas varem tegutsenud fotograafi Georg Friedrich Schlateri surma 1870. aastal. Ligi kümneks aastaks säilitas ta ateljee nimes viite endisele omanikule, signeerides fotosid kirjaga "Th. John vormals Schlater Atelier für Photographie Dorpat Alexander Strasse im eigenen Hause" ("Th. John, varemalt Schlateri fotograafiaateljee oma majas Aleksandri tänavas Tartus"). Samuti jätkas ta Schlateri fotografeerimisstiili ja stuudiorekvisiitide kasutamist.

1870. aastail käis John igal kevadel ja suvel Viljandis pildistamas. 1878–1879 Viljandi linnusevaremetes toimunud esimeste arheoloogiliste väljakaevamiste aegu viibis ta linnas 1878. aasta juulis ja 1879. aastal maist juulini, kaevamiste komitee tellis ja ostis temalt ühtekokku 120 lossivaremete kaevamiste pilti, 25 kopikat tükk.

Mitmed Johni tööd on esindatud Eesti Rahvusarhiivis ja Tartu Ülikooli raamatukogu fotokogus, sealhulgas Tartu Ülikooli Kirurgiakliiniku ajaloolises fotokogus. Theodor John oli ka Tartu Kammermuusikaühingu liige.


Maximilian Rötscher

Maximilian Wolfgang Amadeus Rötscher (23. juuni 1837 Bromberg, Preisimaa – 26. detsember 1886) oli Preisimaalt pärit Eesti arhitekt, kes tegutses Tartu linnaarhitekti ja Tartu ülikooli arhitekti kohusetäitjana.

Rötscher lõpetas Friedrichstadti gümnaasiumi, töötas mitmesugustes ehitusbüroodes ja käis ka Berliini akadeemias, mida aga ei lõpetanud. 1862 tegi müürimeistri eksami. 1863 kutsus Liphardt ta Tartusse, kus Rötscher sai 1864. aastal linnaarhitektiks ja 1874. aastal Tartu ülikooli arhitekti kohusetäitjaks. Aastal 1878 lahkus ta ülikooli ja 1880 linna teenistusest.

Rötscheri tuntuim ehitis Tartus on kunagise Tartu Panga hoone Raekoja platsil.


Suvila

Suvila ehk suvemaja ehk suvekodu on suvitamiseks (suvepuhkuse veetmiseks) mõeldud maja.

Suvilad on enamasti tavalistest elumajadest kergema konstruktsiooni ja tagasihoidlikumate olmetingimustega.

Suvilad asuvad üldiselt hajaasustusega maapiirkondades või suvitusasulates, veekogude ääres, saartel.

Suvila võib olla kõigi mugavustega (elekter, küte, veevärk, kanalisatsioon), kuid ka ilma.

Suvila juurde võivad kuuluda saun, oma kaev, peenramaa jne.

On olemas ka üürisuvilad, mida saab tasu eest üürida.

Venemaal ja teistes endise Nõukogude Liidu liikmesriikides nimetati aianduskooperatiivide kruntidele rajatud mugavusteta suvilaid datšadeks.


Konrad von Sengbusch

Konrad von Sengbusch (4. (ukj 16. aprill) 1831 Pühalepa kirikumõis – 29. jaanuar (ukj 11. veebruar) 1913 Kingli mõis) oli Saaremaa rüütelkonnategelane ja Karja mõisnik, Kuressaare linnapea aastatel 1898–1906.


Läänegootide kuningriik

Läänegootide kuningriik oli kuningriik, mis hõlmas 5.–8. sajandini tänapäeva Edela-Prantsusmaad ja Pürenee poolsaart. Olles üheks Lääne-Rooma keisririigi germaani järglasriigiks, loodi see algselt kuningas Wallia võimualusest läänegoodi asustusest Rooma võimualuses Akvitaania provintsis Edela-Prantsusmaal ja laienes siis vallutuste teel üle kogu Pürenee poolsaare. Kuningriik säilitas sõltumatuse Ida-Rooma või Bütsantsi keisririigist, kelle püüded taastada Rooma võim Ibeerias olid ainult osaliselt edukad ning lühiajalised. 6. sajandi algul kaotas kuningriik Gallia territooriumi frankidele, säilitades kitsa rannikuriba Septimania, kuid läänegootide kontroll Ibeeria üle tagati selle sajandi lõpuks sueebide ja baskide allutamisega. Etniline eraldatus põlise hispania-rooma rahvastiku ja läänegootide vahel oli selleks ajaks suuresti kadunud (gooti keel kaotas oma viimase ja ilmselt juba väheneva otstarbe kirikukeelena, kui läänegoodid pöördusid aastal 589 katoliiklusse). Lex Visigothorum (lõpetatud aastal 654) kaotas vana traditsiooni, mille järgi olid roomlastele ja läänegootidele erinevad seadused. Enamuse läänegootide kuningriigist vallutasid moslemiväed Marokost aastal 711, ainult Hispaania põhjaserv jäi kristlaste kätte. Seal sündis keskaegne Astuuria kuningriik, kui kohalik maaisand Pelayo, arvatavasti gooti päritolu, valiti astuuride poolt princepsiks.

Läänegoodid ja nende varajased kuningad olid ariaanid ja sattusid konflikti katoliku kirikuga, kuid pärast nende Nikaia kristlusse pöördumist avaldas kirik Toledo kirikukogude kaudu ilmalikele asjadele tohutut mõju. Läänegoodid arendasid ka välja kõige ulatuslikuma tsiviilõiguse Lääne Euroopas, Lex Visigothorumi, mis moodustas Hispaania õiguse baasi läbi kogu keskaja.


Cristoph Conrad Stremme

Cristoph Conrad Stremme (29. juuni 1806 Hannover, Saksamaa – 7. september 1877 Texas, USA) oli Saksa päritolu Eesti arhitekt, kes tegutses muuhulgas Tartu ülikooli arhitekti kohusetäitjana.

Stremme õppis ehituskunsti Hannoveri arhitekti Hellneri juures ja Berliini akadeemias. Alates 1831. aastast oli ta Hannoveri kuningliku ehituskomisjoni arhitekti abi. 1839 sai Stremme Hannoveri hooviehitusmeistriks (Hofbaukonduktor) ja juhatas mitmesuguseid ehitustöid (kuninga loss Georgspargis, Montbrillanti ja Fürstenhofi loss). 1841. aastal kaitses ta filosoofiadoktori kraadi.

1841–1848 töötas Stremme Tartu ülikoolis ehituskunsti professorina. Kunstiajaloolase Voldemar Vaga hinnangul osutus ta selle ameti jaoks aga "täitsa ebakohaseks". 1848. aastal kaotati ehituskunsti professuur ning Stremme lasti ametist lahti. 1852. aastal siirdus ta Texasesse, kus oli mõnd aega San Antonios joonestaja.


Gottfried Benn

Gottfried Benn (2. mai 1886 Putlitz – 7. juuli 1956 Berliin) oli saksa arst, kirjanik, esseist ja ekspressionistlik luuletaja.

Gottfried Benn sündis protestantliku pastori perekonnas Mansfeldi külas (tänapäeval osa Putlitzist). Kui ta oli pooleaastane, kolis pere Sellini (tänapäeval Zielin Poolas Gryfino maakonnas).

Aastail 1897–1903 õppis ta Oderi-äärses Frankfurdis gümnaasiumis. Tema hinded olid pigem keskmised, ent ta näitas häid tulemusi ladina ja vanakreeka keeles. Hiljem on seda näha tema luule tihedais seostes vanakreeka mütoloogiaga.

Pärast gümnaasiumi soovis Benn minna õppima arstiteadust, ent see ei meeldinud ta isale, kuna tegemist oli pika ja kalli õpinguteega ning isa nägi poega meelsamini oma järglasena pastoriametis. Seepärast alustas Benn 1903. aastal Marburgi Ülikoolis teoloogia- ja filosoofiaõpinguid. Järgmisel aastal vahetas ta ülikooli ning asus õppima filoloogiat Berliini Friedrich Wilhelmi Ülikoolis. Benn ei tundud kummagi eriala vastu erilist huvi ning 1905. aasta suvel ta eksmatrikuleeriti. Nüüd ei takistanud isa enam poja meditsiiniõpinguid, ent rahalistel kaalutlustel tuli kõne alla ainult sõjaväemeditsiini õppimine Berliinis Keiser Wilhelmi Akadeemias. Seal õppis ta kuus aastat.

Alates 1910. aastat oli ta tegev sõjaväearstina, kirjutades ka mitu arstiteaduslikku käsitlust. 1912. aastal sai ta meditsiinidoktorikraadi tööga "Über die Häufigkeit von Diabetes mellitus im Heer" ("Suhkurtõve sagedusest sõjaväes").

1913. aasta märtsist lahkus ta tervislikel põhjustel sõjaväearsti kohalt ning asus tööle patoloogia-assistendina Berlin-Charlottenburgis. 1913. aasta lõpus sai temast Charlottenburgi naistehaigla patoloogiaosakonna juhataja, ent ka sellelt ametikohalt lahkus ta 1914. aasta alguses omal soovil.

Arstina saadud kogemused kajastuvad vahetult nn surnukuuri-tsükli luuletustes, mis sisalduvad Benni 1912. aastal ilmunud esikkogus "Morgue und andere Gedichte" ("Surnukuur ja teised luuletused"). Need tegelevad inimese füüsilise keha lagunemisega, käsitledes verd, vähki, surma jm. Raamatu avaldamisele järgnes skandaal, mis tõi Bennile varakult kuulsuse.

Esimeses maailmasõjas osales Benn arstina, ent ta demobiliseeriti rohkem kui aasta enne sõja lõppu. Seejärel avas ta 10. novembril 1917 Berliinis naha- ja suguhaiguste arstipraksise. Benni toetajaks ja sõbraks sai neil aastail juudi kirjastaja Erich Reiss, kes avaldas 1922. aastal esmakordselt tema kogutud teosed.

1920. aastail pooldas Benn esmalt itaalia fašismi ning hiljem ka Saksamaal võimule tulnud natsionaalsotsialiste, vandudes 1933. aastal truudust Adolf Hitlerile, ehkki juba samal aastal sundis uue korra juudivaenulikkus teda selles kahtlema. Benni meelsuse taga võis olla vaenulikkus Weimari Vabariigi suhtes ning üldisemalt marksismivastasus. Ta lootis, et natsionaalsotsialism soosib ka tema esteetilisi veendumisi, et ekspressionism saab Saksamaal ametlikuks kunstiks, nii nagu futurism oli saanud Itaalias.

1934. aastast alates hakkasid mitmed natsionaalsotsialistid teda süüdistama, tema raadioesinemised keelati. Rõhutuna pikkade nugade öö jubedustest loobus Benn natsionaalsotsialistide aktiivsest toetamisest. Pärast arstipraksisest loobumist liitus ta 1935. aastal Wehrmachtiga, töötades sõjaväearstina (ta nimetas seda "emigratsiooni aristokraatlikuks vormiks"). 1938. aastal keelati tema kirjutiste avaldamine. 1945. aastal naasis Benn Berliini ja avas uuesti oma praksise.

Pärast Teist maailmasõda kehtis Bennile algse Hitleri toetamise tõttu endiselt avaldamiskeeld, mis lõppes alles 1948. Erinevalt paljudest teistest Kolmanda Riigi aparaadiga seotud kirjanikest ei vaikinud Benn oma tegevust natsionaalsotsialistlikul perioodil pärast 1945. aastat maha.

1940. aastate lõpust alates pälvis Benn Saksamaal taas palju tähelepanu. 1949. aastal ilmus temalt neli raamatut.

Gottfried Benn suri 7. juulil 1956 luuvähki. Ta on maetud Dahlemi metsakalmistule.


Riyāḑ Farīd Ḩijāb

Riyāḑ Farīd Ḩijāb (araabia keeles رياض فريد حجاب; sündinud 1966) on Süüria poliitik, kes oli 6. juunist 6. augustini 2012 Süüria peaminister.

Tal on doktorikraad agrotehnika alal.

Aastal 2008 määrati ta Al-Qunayţirah' provintsi kuberneriks ja veebruaris 2011 Latakia provintsi kuberneriks. Aprillist 2011 kuni peaministriks saamiseni oli ta põllumajandusminister.

Riyāḑ Farīd Ḩijāb kuulus Araabia Taassünni Sotsialistlikku Parteisse.

6. augustil 2012 põgenes ta koos pere ja veel kahe Süüria valitsuse ministriga Jordaaniasse ning teatas, et deserteerub "terroristlikust ja mõrvarlikust režiimist" ning liitub revolutsiooniga.


Kasseli Ülikool

Kasseli Ülikool on ülikool Kasselis Saksamaal.

Ülikool on asutatud aastal 1970.

Seisuga september 2010 õppis seal umbes 18 113 üliõpilast.


Purdue Ülikool

Purdue Ülikool on ülikool Ameerika Ühendriikides Indiana osariigis West Lafayette'is.

Ülikool on asutatud aastal 1869.

Purdue Ülikoolis on töötanud tuntud semiootikud Myrdene Anderson ja Floyd Merrell.


Napoli ülikool

Napoli ülikool (Università degli Studi di Napoli Federico II) on ülikool Itaalias Napolis.

Ülikool on asutatud aastal 1224. Ülikool on nimetatud selle asutaja, Saksa-Rooma keisri Friedrich II auks.

Ülikoolil on 13 teaduskonda, seal õpib üle 90 000 üliõpilase.


Mushungwe

Mushungwe (ka Mishungo, Mushongo) on saar Rwandas Kivu järves.

Saar asub paarisaja meetri kaugusel rannast, umbes 8 km Gatarest loodes ja umbes 9 km Rwamatamust edelas. Mushungwe geograafilised koordinaadid on .

Saare pikkus kagu-loodesuunas on umbes 1,5 km ja suurim laius ligi 600 meetrit.


Georg Büchneri auhind

Georg Büchneri auhind (saksa keeles Georg-Büchner-Preis, ka Büchnerpreis) on saksa keeleruumi tuntumaid kirjandusauhindu.

See asutati 1923. aastal kirjanik Georg Büchneri mälestuseks. Algselt anti seda ainult Hessenist pärit või sellega seotud inimestele, nii kujutavaile kunstnikele kui ka kirjanikele, aga ka näitlejaile ja lauljaile. Aastail 1933–1944 asendas Georg Büchneri auhinda Darmstadti kultuuriauhind.

1951. aastal muutus auhind üldiseks kirjandusauhinnaks, mida annab välja igal aastal Saksa Keele ja Luule Akadeemia (Deutsche Akademie für Sprache und Dichtung). Auhind antakse üle Darmstadtis. Auhinnasumma on aastatega kasvanud, 2011. aastast oli see 50 000 eurot.


Indiana Ülikool (Bloomington)

Indiana Ülikool Bloomingtonis on ülikool Bloomingtonis Indiana osariigis Ameerika Ühendriikides.

See on Indiana Ülikooli süsteemi keskne ülikoolilinnak.

Ülikool on asutatud aastal 1820.

Indiana Ülikooli kunstide ja teaduste kolledži keeleteaduse osakonnas töötab Indrek Park.


Ritva Valkama

Ritva Karin Valkama (õieti Ritva Karin Valkama-Palo; 13. november 1932 Jyväskylä – 8. mai 2020 Helsingi) oli soome näitleja.

Ta lõpetas 1956. aastal Soome teatrikooli. 1980. aastatel töötas ta teatrikoolis õppejõuna.

Ta mänginud nii teatris, filmis kui ka telesarjades, sealhulgas paljudes koomilistes rollides.


Felicitas Hoppe

Felicitas Hoppe (sündinud 22. detsembril 1960 Hamelnis) on saksa kirjanik.

Hoppe on õppinud mitmes ülikoolis muu hulgas kirjandusteadust, retoorikat, usuteadust, itaalia keelt ja vene keelt. Ta on töötanud mitmes keeltekoolis ja Goethe Instituudis saksa keele õpetajana, ajuti ka ajakirjanikuna.

Alates 1990. aastast on ta saanud mitu stipendiumi ja auhinda, alates 1996. aastast elab ja töötab kirjanikuna Berliinis. 1997. aastal võttis ta konteinerlaeval ette ümbermaailmareisi Hamburgist Hamburgi.


Glomerulonefriit

Glomerulonefriidid (ladina ains glomerulonephritis) on loomadel (sh inimestel) esinev neerude glomerulaarhaiguste rühm. Glomerulonefriitide etioloogia ja patogenees on seni teadmata, kuid haigust seostatakse põhiliselt immuungeneesiga.

Glomerulonefriidi erinevate vormide korral kahjustuvad põletiku tagajärjel esmalt nefronite kapillaarpäsmakesed. Põletikku seostatakse neutrofiilide ja/või makrofaagide eksudatsiooniga.

Glomerulonefriiti võivad põhjustada ka mitmed ravimid, nagu osad mittesteroidsed põletikuvastased ravimid.


Jörn Donner

Jörn Johan Donner (5. veebruar 1933 Helsingi – 30. jaanuar 2020 Helsingi) oli Soome kirjanik, filmilavastaja, poliitik ja diplomaat.

Jõrn Donner oli soomerootslane ja kirjutas rootsi keeles. Tema isa Kai Donner oli soome-ugri keelte uurija ja antropoloog.

Ta sai 1959. aastal Helsingi ülikoolist filosoofiamagistri kraadi.

Tema esimene raamat (novellikogu "Välsignade liv") ilmus 1951. aastal, kolm aastat hiljem lavastas ta oma esimese lühifilmi. Aastal 1957 oli ta üks Soome filmiarhiivi loojaid. Aastatel 1961–1963 oli ta Dagens Nyheteri filmikriitik ja 1972–1977 Rootsi filmiinstituudi direktor.

Ta on kirjutanud mitukümmend romaani ja avaldanud mitu novellikogu ning teinud lavastaja või produtsendina paarkümmend filmi. Ta oli muu hulgas Ingmar Bergmani filmi "Fanny ja Alexander" produtsent ja Bergmani sõber.

Donner oli aastatel 1987–1995 ja 2013–2015 Soome Rootsi Rahvapartei esindajana Eduskunna liige ja 1996–1999 Soome Sotsiaaldemokraatliku Partei esindajana Euroopa Parlamendi liige. Ta oli lühikest aega Eduskunna liige ka 2007. aasta alguses.

Aastatel 1995–1996 oli ta Soome peakonsul Los Angeleses.


Ross Lynch

Ross Shor Mark Lynch (sündinud 29. detsembril 1995) on USA näitleja, laulja, tantsija ja pillimängija.

Ta on tuntud Disney Channelis jooksvast seriaalist "Austin & Ally", kus mängib Austin Mooni. Ta lööb kaasa oma pere bändis R5. See koosneb viiest liikmest: Ellington Lee Ratliff, Riker Anthony Lynch, Rocky Mark Lynch, Rydel Mery Lynch ja Ross Shor Mark Lynch. Tema vanem vend Riker oli näitleja ja laulja seriaalis "Glee".

Elu ja karjäär: Ross Lynch sündis ja kasvas Colorados (Littletonis), kuid kolis aastal 2007 Californiasse, et lubada oma vennal Rikeril alustada karjääri. Teda õpetati kodus alates neljandast klassist. Ta õppis laulma ning mängima kitarri. Ta on ka Julianne Hough' sugulane. Ross oskab mängida klaverit, trummi ja kitarri ning õpib mängima viiulit. Ta on käinud saates "So You Think You Can Dance" ja paljudes muudes saadetes.

Ross alustas karjääri Disney kanalil aastal 2011, mängides seriaalis "Austin & Ally" Austinit, kes lisab internetti video, kus ta laulab ning saab üleöö kuulsaks. Seriaal tuli välja 2011. aasta detsembris ja sellele järgnes teine hooaeg, mis tuli välja 2012. aasta märtsis. 2012. aasta alguses mängis Ross Disney kanali filmis "Teen Beach Movie", mis tuleb välja aastal 2013. Filmis mängib Rossi poissi Bradyt. Ross mängib kitarri ja on üks lauljatest oma bändis R5, mis koosneb tema kolmest pereliikmest ja ühest nende sõbrast+ tema ise. Lynch on lindistanud paar laulu seriaalile "Austin & Ally". Need laulud on "Without you"(tunnus laul seriaalile), "Double Take", "Break Down the Walls", "A billion hits", "Not a love song", "It's me It's you", "Better together" ja "Heard it on the radio". Kaksteist asja, mida Ross arvab, et enamus ei tea/ei teadnud: I love to play ice hockey. My favorite color is yellow.I fly model airplanes.My favorite movie is 'Romeo and Juliet.'I like to draw and sketch.I have three brothers and one sister. We have a family band called R5. I've been dancing since I was about 5 years old.My favorite candy is Cadbury Easter eggs.I play guitar, piano, bass and drums. I like to do parkour and free running.I like any kind of food. I usually eat whatever the waiter says is his or her favorite food.

Karjäär: Lynch mängida klaverit, trumme, bass, ukulele, ja on õppida mängima nii mandoliin ja viiul, kuid ta on spetsialiseerunud kitarr. Ta on tantsinud Rage Boyz Crew, grupi poolt asutatud Dance Company Lõuna-Californias. Ta on olnud nii et sa arvad You Can Dance ning on olnud külaline esinemised näitab nagu Moises Ruls!, Ja võib olla isegi näinud filme nagu Grapple, Anton Troy. Aastal 2009 ta ilmus Kidz Bop muusikavideo "Let It Rock". Samuti on ta esinenud Cymphonique muusika video "Lil ' Miss ärplema (?)". Lynch on valatud alguses 2011 ilmuma Disney Channeli telesarja "Austin & Ally" avaosas, mängib Austin Mooni, teismeliste lemmiklauljat, kes saab üleöö sensatsioon pärast muusikavideo featuring tulemuslikkuse tema on internetti üles laadinud ning hiljem moodustab koostöös Ally, mängis Laura Marano. Piloot oli hiljem tõusis terve hooaja tootmine ; show debüteeris detsembris 2011 ning jätkus märtsis 2012. Kevadel 2013 teatati, et seal oleks kolmas hooaeg. 2012. aasta alguses alustas Lynch tööd Disney Channel Original Movie, Teen Beach Movie. Filmi tulistati Puerto Rico. Ta mängib rolli Brady, male pliifilm. Lavastas Jeffrey Hornaday ja esietendus 19. juuli 2013, teenides umbes 8,4 miljonit vaatajat. Tema esimene reklaam singel "Billion Hits" ilmus 2. aprillil 2012. 13. juulil 2012 ilmus Lynchi debüüdi soundtrack singel "Kuulsin seda raadiost ", mis jõudis Suurbritannia singlite edetabelis 196. kohale. 12. september 2012 ta välja oma debüüt soundtrack, Austin & Ally näituselt sama nime. album saavutas kakskümmend seitse Billboard Top 200, üks Billboard Top Soundtracks ja üks Billboardi Kid Albumid. Lynch on salvestanud hulgaliselt laule Austin & Ally. Ta laulis kõik 14 laulu TV show soundtrack, mis ilmus septembrini 2012. Need laulud ka "Ei saa seda ilma sinuta teha" (teema laulu-seeria), "Billion Hits", " kuulsin seda raadiost " ja kaks laulu oma bändiga R5. Lynch on kavas teha cameo välimuse eelseisva filmi "Muppets Most Wanted". Lynch on peamine laulja ja mängib kitarr bändis R5. 2010 R5 välja EP pealkirjaga "Ready Set Rock", mis koosneb laule kirjutanud põhiliselt vendade Riker ja Rocky koos oma õe Rydel. Aprillis 2012 R5 teatas kaudu bändi kodulehel, et nad olid sõlminud plaadilepingu Hollywood Records ja et nad kavatsevad oma esimese klubi tour mais. Nende debüütalbum "Louder" anti välja septembris 2013.

"Austin & Ally" on loodud Kevin Kopelowi ja Heath Seiferti poolt, kes tegid ka "Sonny with a chance" ja "Jonas". Peategelasteks "Austin & Allys" on Austin Moon (Ross Lynch), Ally Dawson (Laura Marano), Trish (Raini Rodriguez) ja Dez (Calum Worthy). Seriaalis osalevad ka Noah Centineo, kes mängib Dallast (poiss, kes Allyle meeldib) ja Andy Milder, kes mängib Lesterit (Ally isa).


Antsla-Kraavi Prohvet Eelija kirik

Antsla-Kraavi Prohvet Eelija kirik on õigeusu kirik Kraavi külas Antsla vallas.

Kirik ehitati õigeusu kogudusele 1895. aastal ja pühitseti prohvet Eelijale. Ehitus läks maksma 9000 rubla.

Õigeusu koguduse tegevus lõpetati 1986. aastal. Kasutuseta seisnud kiriku seisukord halvenes.

Antsla vallavolikogu otsusega anti Kraavi kirik 1994. aastal ning kiriku kõrvalhoone 1996. aastal Urvaste luteri kogudusele abikirikuks. See ei puudutanud aga hoonetealust maad.

Altarimaal "Ülestõusmine" pärineb Kavilda Püha Neeva-Aleksandri kirikust.

2011. aastal läks kirik tagasi õigeusu kiriku omandisse. Eesti Evangeelne Luterlik Kirik ja Eesti Apostlik-Õigeusu Kirik olid jõudnud kokkuleppele, et EELK loobub Urvaste abikirikust Kraavil ning EAÕK omakorda kompenseerib hoonesse tehtud rahamahutused.


Ülikool relvavabaks

"Ülikool relvavabaks" oli üliõpilaste protestiliikumine Tartu Riiklikus Ülikoolis, mis nõudis "sõjalise õpetuse tingimusteta kaotamist" ülikoolist.

Selle liikmed ei tegutsenud üldiselt ajendatuna patsifismist, vaid vastustasid kohustuslikke sõjalise õpetuse loenguid, mida viisid läbi Nõukogude armee erusõjaväelased. Liikumise tulemusena kaotas NSV Liidu Kõrg- ja Keskerihariduse Ministeeriumi minister Gennadi Jagodin sõjanduse kateedrid tsiviilülikoolides.

Mitmed liikumise liikmed osalesid hiljem korp! Sakala taastamisel Eestis.


Lauri Leis

Lauri Leis (sündinud 7. oktoobril 1978 Võrus) on eesti kergejõustiklane.

Alustanud sportlasteed kolmikhüppajana, on Leis võistelnud ka kaugushüppes, 100 meetri jooksus ja 4×100 meetri teatejooksus.

Leis on lõpetanud 1997. aastal Võru Kreutzwaldi Gümnaasiumi ja 2001. aastal Tallinna Tehnikaülikooli Tallinna Kolledži.


Dyslexie

Dyslexie on eriline kirjastiil või font, mis kergendab düslektikutel lugemist.

Kuna paljude kirjade puhul on mitmed tähed üksteisega üsna sarnased, on selle kirja puhul pööratud suuremat tähelepanu nende tähekuju elementidele, mis aitavad tähti üksteisest paremini eristada.


Lehekirbulised

Lehekirbulised (Psylloidea) on alamselts või ülemsugukond sarnastiivalisi putukaid.

Neid on kokku umbes 1200 liiki.


Vasakukäelisus

Vasakukäelisus on käelisuse vorm, mille korral juhtkäeks on vasak käsi.

Vasakukäelised inimesed eelistavad kirjutada vasaku käega, samuti teha mitmesuguseid töid eelistatult vasaku käega.

Vasakukäelisus on inimeste seas palju vähem esinev kui paremakäelisus.


Paremakäelisus

Paremakäelisus on käelisuse vorm, mille korral juhtkäeks on parem käsi.

Paremakäelised inimesed eelistavad kirjutada parema käega, samuti teha mitmesuguseid töid eelistatult parema käega.

Paremakäelisus on inimeste seas palju sagedamini esinev kui vasakukäelisus.


Käelisus

Käelisus on peamiselt inimesel esinev asümmeetria ühe või teise käe eelistamisel mitmesuguste tegevuste sooritamisel.

Käelisus on seotud ajupoolkerade asümmeetriaga.

Enamik inimesi on paremakäelised, kuid küllalt sageli leidub ka vasakukäelisi. Ambidekstria korral on käed enam-vähem võrdosavad.

Vastavalt esineb käelisust ka mõnede tööriistade (näiteks vikat) juures, mis võivad olla kujundatud kasutamiseks kas parema või vasaku käega.

Terminit "käelisus" kasutatakse ka kiraalsuse tähenduses.


Mõlemakäelisus

Mõlemakäelisus ehk ambidekstria on käte võrdosavus, käelisuse puudumine.

Ambidekstria on inimeste hulgas haruldane, teiste primaatide seas aga valdav.


Mikrolained

Mikrolained on raadiolained, mille lainepikkus on vahemikus 1 mm kuni 1 m, vastavalt lainete sagedused vahemikus 0,3 GHz kuni 300 GHz (gigahertsi).


Optoelektroonika

Optoelektroonika (kreeka keeles optos nähtav) on elektroonika haru, mis hõlmab valguskiirguse ja elektrivoolu vastastikuse muundamisega seotud nähtusi ning nendel nähtustel põhinevaid optoelektronseadiseid. Niisuguste seadiste talitluses osalevad peale elektronide ka optilise kiirguse, sealhulgas nähtava valguse kvandid – footonid.

Niisugust optoelektronseadist, mis koosneb kiirgusallikast ja sellega optiliselt sidestatud kiirgusvastuvõtjast, nimetatakse optroniks ehk optiliseks paariks.


Laserdiood

Laserdiood ehk pooljuhtlaser on optoelektrooniline kiirgusallikas, milles tekib optiline kiirgus nagu valgusdioodiski elektronide ja aukude rekombineerumisel, s.t vastasmärgiliste laengukandjate ühinemisel. Ent laserdioodis ei toimu see spontaanselt, vaid stimuleeritult; seega toimub valguse võimendus kiirguse stimuleeritud ehk indutseeritud emissiooni tulemusena. Sel juhul tekkiv kiirgus on monokroomne (ühevärviline) ja koherentne, mispuhul elektromagnetlainete faaside vahe püsib muutumatuna.

Valguskiirguse tekkimiseks laserdioodis on vaja, et rekombinatsioone koos kvantide ehk footonite eraldumisega toimuks rohkem kui kvantide neeldumisi. Selleks tuleb siirde piirkonnas luua pöördhõive. Seda võib saavutada laengukandjate intensiivse sisestamisega heterosiirdesse (nagu see toimus esimestes pooljuhtlaserites 1960. aastatel). Kirjeldatud tingimustel tekibki valguskvante rohkem kui neid neeldub, mille tulemusena siirde tasapinnas leviv valguslaine võimeneb, s.t tema amplituud kasvab.

Rekombinatsioonide arvu saab suurendada, kui panna valguskvandid siirde tasapinnas edasi-tagasi liikuma. Selleks lihvitakse pooljuhi monokristalli kaks otstahku paralleelseteks peegliteks, nii et moodustub optiline resonaator. Peegeldunud kvandid läbivad siis korduvalt pöördhõivestatud aktiivpiirkonna, kutsudes esile uute rekombinatsioonide ning seega kvantide tekke. Pärast mitmekordset peegeldumist väljub valguskiir läbi ühe, poolläbipaistva peegli.

Laserdioodi toitevoolu energiast muutub valgusenergiaks vähemalt 50 %.


Eesti putukad

Eesti putukad on Eesti alal elavad ja sigivad putukad.

Eestis on kindlaks tehtud veidi enam kui 11 000 putukaliigi esinemine, oletatav liikide arv on aga 20 000 või veidi enam.

Määratud liikide arvult järgnevad kiililised (63 liiki), ühepäevikulised (45 liiki), sihktiivalised (43 liiki), kõdutäilised (40 liiki), ripstiivalised (40 liiki), võrktiivalised (35 liiki), kirbulised (25 liiki), täilised (20 liiki) ja kevikulised (18 liiki) ning mõned väiksemad rühmad (väivilised, koonulised, kaamelkaelalised, suurtiivalised, nahktiivalised, harjashännalised, harkhännalised, tõukjalalised, lehviktiivalised – neis kokku 25 liiki).


Supressordiood

Peamiselt kasutatakse bipolaarseid seadiseid, mis koosnevad kahest vastuühenduses TVS-dioodist, kusjuures väljaviikudega on ühendatud pn-siirete välimised piirkonnad, s.o anoodid. Niisuguseid liigpingelahendusdioode rakendatakse pinge kahepoolseks piiramiseks vahelduvvooluahelais.


Gunni diood

Gunni diood ehk Gunni element on pooljuhtseadis mikrolainete tekitamiseks ja võimendamiseks.

Seadise nimetamine dioodiks on tinglik, sest tema talitlus ei põhine mitte siirde omadustel, vaid negatiivsel diferentsiaaltakistusel. Dioodi nimetust õigustab see, et seadisel on nagu tavalisel dioodilgi pluss- ja miinuselektrood ‒ anood ja katood.

Dioodi pingestamisel tekib kõige suurem pingelang keskmisel, nõrgalt legeeritud kihil, kus ilmnebki negatiivne diferentsiaaltakistus: pinge tõustes elektronide liikuvus mitte ei suurene, vaid väheneb; vastavalt väheneb ka dioodi läbiv vool. GaAs-dioodid on võimelised genereerima sagedusi kuni 140 GHz ja GaN-dioodid kuni 3000 GHz (gigahertsi).

Gunni generaator on lihtsa ehitusega, koosnedes Gunni elemendist ja õõsresonaator-võnkeringist. Ta muundab energiat võrdlemisi tõhusalt, genereeritav võimsus piirdub sadade millivattidega. Gunni generaatoreid kasutatakse mikrolainete saatjana andmeedastustehnikas, miniatuursetes radarseadmetes ja amatöörraadiosides.


Laviindiood

Laviindiood on pooljuhtseadis, mille talitlus põhineb laviinläbilööginähtusel. Spetsiaalse legeerimisprofiiliga siiret vastusuunas läbides omandavad laengukandjad sedavõrd lisaenergiat, et on suutelised moodustama uusi elektron-auk-paare, nii et toimub laengukandjate laviinitaoline paljunemine.

Laviindioodide tuntumad liigid on laviin-fotodiood ja TVS-diood. Laviin-fotodiood suudab võimendada väga nõrka valgussignaali. Niisuguse dioodi npip-struktuuris on i-kiht küllalt tugeva vastupinge korral täielikult vaegunud ning seal toimib tugev elektriväli, mis suurendab talitluskiirust ja võib esile kutsuda laengukandjate laviinpaljunemise.


Lembit Abo

Lembit Abo (sündinud 15. aprillil 1930 Virumaal) on eesti toimetaja ja käsiraamatute autor.

Ta on lõpetanud Väike-Maarja Keskkooli 1949. aastal ja Tallinna Polütehnilise Instituudi 1954. aastal elektriinsenerina.

Töötanud aastail 1954–1990 tehnikaraamatute toimetajana kirjastustes Eesti Riiklik Kirjastus, Eesti Raamat ja Valgus.


Pasila teletorn

Pasila teletorn (soome keeles Pasilan linkkitorni, tuntud ka kui Yle saatetorn) on 146 meetri kõrgune teletorn Helsingis Pasilas.

Pasila teletorn ehitati 1983. aastal. See on Soomes Näsinneula järel kõrguselt teine torn.